Gradonačelnica Vršca svečano otvorila Međunarodno grafičko bijenale - eVršac\nGradonačelnica Vršca, Dragana Mitrović, sinoć je u Gradskom muzeju svečano otvorila drugo po redu Međunarodno grafičko bijenale, koje se održava u čast Roberta Hamerštila, velikana likovne umetnosti poreklom iz našeg Grada.\nGradski muzej Vršac, kao organizator, uspeo je da realizuje ovogodišnju manifestaciju, uprkos otežavajućim okolnostima izazvanim pandemijom virusa COVID-19.\nOve godine na bijenalu se našlo 12 umetnika, 6 grafičara iz zemlje i isto toliko iz inostranstva: Rumunije, Austrije, Mađarske i Kanade koji zbog specifičnosti situacije u kojoj se svet nalazi nisu fizički bili sa svojim kolegama, ali su svoje radove poslali i oni će biti izloženi u okviru izložbe, koju će muzejska publika imati priliku da pogleda u narednih mesec dana u Gradskom muzeju u Vršcu.\nTokom otvaranja manifestacije emitovan je film sastavljen od obraćanja inostranih umetnika koji su virtuelno učestvovali na ovogodišnjem bijenalu, a pročitano je i pismo ambasadora Republike Austrije u Beogradu, njegove ekselencije gospodina Nikolasa Luterotija upućeno kao podrška Gradu Vršcu i Gradskom muzeju.\nŽelim da se zahvalim svim našim umetnicima koji su večeras ovde kao i da uputim velike pozdrave umetnicima koji su virtuelno učestvovali na ovogodišnjoj manifestaciji i poslali nam svoje radove, a posebno bih se zahvalila na saradnji jednoj od najuticajnijih kulturnih ustanova u Beču, Künstlerhsus koji je prepoznao kulturni potencijal našeg grada, kao i ambasadi Austrije u Beogradu sa kojom već imamo saradnju zasnovanu na kulturnim. Odlučni smo da već za dve godine, na inicijativu našeg Gradskog muzeja u Vršcu okupimo znatno veći broj umetnika i ovo bijenale utkamo na umetničku mapu Evrope uz jedan Beč, a svakako na jedno od najznačajnijih mesta u Srbiji, istakla je u svom obraćanju gradonačelnica Dragana Mitrović.\nDirektor Gradskog muzeja Vršac Zvonimir Santrač naglasio je da je otvaranje ove izložbe veliki uspeh organizatora, Grada Vršca i Gradskog muzeja Vršac, kao i da se njegova posebna vrednost ogleda u njegovom regionalnom i mnogo širem karakteru.


Merkel: Nemačka podržava evropsku perspektivu Srbije - Politika - Dnevni list Danas\nPočetna » Politika » Merkel: Nemačka podržava evropsku perspektivu Srbije\nMerkel: Nemačka podržava evropsku perspektivu Srbije\nNemačka kancelarka Angela Merkel poručila je da Nemačka ohrabruje Srbiju da nastavi reforme i podržava evropsku perspektivu Srbije.\n11Piše: Danas Online / RTS 27. februara 2018. 14.04\nOna je, na zajedničkoj pres-konferenciji sa predsednikom Srbije Aleksandrom Vučićem nakon današnjeg sastanka u Berlinu, rekla da je Nemačka impresionirana koji način Srbija ide putem reformi i pohvalila rad na borbi protiv korupcije.\nOna je kako prenosi RTS, istakla da Nemačka želi da nastavi da podržava evropski put Srbije i istakla da pregovori o priključenju mogu biti uspešni uz dalje reforme u domenu pravne države i u svetlu pitanja odnosa sa Kosovom.\nDodala je da je deo razgovora u Berlinu bio posvećen tome kako se može postići pravnoobavezujući sporazum Beograda i Prištine, a da se razgovaralo i o regionu.\n„Cenim rad Aleksandra Vučića i što se tiče saradnje država Zapadnog Balkana i želim mu uspeh u tom poslu koji nije uvek jednostavan“, rekla je Angela Merkel, a preneo RTS.\n„Raduje me takođe i da je u okviru današnjih razgovora rešeno pitanje ratnih memorijala, što je ključna tačka u odnosima naših zemalja i to je poklon koji je doneo predsednik Srbije“, rekla je Merkel.\nPredsednik Srbije Aleksandar Vučić rekao da je za njega čast što je, kao predsednik relativno male zemlje, gost nemačke kancelarke.\n„To pokazuje kolika je njena ozbiljnost u rešavanju evropskih problema. Poznato je da se ja nikome ne udvaram niti dodvoravam, ali bez Merkelove i njenog truda i angažmana, plašim se da bismo imali težu situaciju u ovom delu Evrope“, kaže Vučić. Dodaje da se plaši da bi bez njene zainteresovanosti stvari izgledale lošije.\n„Srbija i Nemačka imaju rekordnu trgovinsku razmenu od 4,4 milijarde i zahvaljujući nemačkim investicijama u Srbiji, naš izvoz za Nemačku je dostigao 1,9 milijardi“, naveo je Vučić i dodao da nemačke kompanije u Srbiji zapošljavaju 43.000 ljudi.\n„Nemci su nam pomogli da prevaziđemo ekonomsku situaciju. Popravili smo poziciju za 50 mesta na Duing listi Svetske banke“, istakao je Vučić.\nKaže da je ponosan na Sporazum o ratnim memorijalima i mestima stradalih tokom ratova na teritoriji Srbije i Jugoslavije.\n„To vodi do konačnog političkog pomirenja i nije čudo što za nas Nemačka postaje najznačajnija zemlja u ekonomskom ali polako i u političkom smislu“, smatra Vučić.\nIstiče da Srbija zna koliko su teški zadaci pred njom.\n„Mnogo toga treba da uradimo i teška prepreka se se zove rešavanje odnosa između Beograda i Prištine. Nisam krio pred gospođom Merkel sa koliko problema se suočavamo i radićemo na tome, jer sam rekao Angeli Merkel da je važnije ljubiti zemlju svoje dece nego zemlju svojih predaka“, navodi Vučić.\nKaže da je „Srbija spremna za kompromisna rešenja ali da je za nas teško rešenje da Srbija bude apsolutni gubitnik u svemu“.\n„Mi smo razumeli sve poruke Merkelove i zahvaljujem joj se što nas je saslušala. Uveren sam da ćemo i kroz Berlinsku konferenciju i dalju saradnju sa EU nastaviti na jačanju konkretnih rezultata“, zaključio je predsednik Srbije.\nAleksandar Vučić, Angela Merkel\n27. februara 2018. u 17.28\nEto ne znam kako da joj se zahvalimo. Možda da joj šaljemo svaki dan „Informer“ a i mts Tv paket pa neka i ona uživa u SREĆNOJ I RUĐIČASTOJ televiziji. Što samo mi …neka vidi koliko smo velikodušni narod i koliko nam je drago što nas podržava, a pogotovo naše napore i odricanja na Eu put ..tj u svetliju budućnost.\n27. februara 2018. u 19.41\nOvo podseca na susrete holivudske zvezde i dosadnog obozavaoca (obozavalac je naravno Vucic).Nakon nekoliko neuspesnih pokusaja doslo je do onog „‘ajde dobro, pustite ga, samo da ga posle ne vidjam neko vreme“Mi nismo te srece (barem jos neko vreme)\n27. februara 2018. u 20.38\nСендвич за Вучића!\n27. februara 2018. u 20.56\novakve recenice nece se svidjati ostalima u okruzenju.\n27. februara 2018. u 21.04\nNjihova podraska nam je veoma vazna!\nPitanje Kosova je delikatno i neće se rešiti preko noći, ali dobro je da je Nemačka u neku ruku prepustila našim vlastima da nađu kompromis sa Prištinom.\n27. februara 2018. u 21.33\nНе знам ко је овде гори. Да ли садашњи европејац Вучић или корумпирана, бирократска ЕУ где нас на силу терају.\n27. februara 2018. u 21.36\nSrbija i Nemačka imaju rekordnu trgovinsku razmenu od 4,4 milijarde i zahvaljujući nemačkim investicijama u Srbiji, naš izvoz za Nemačku je dostigao 1,9 milijardi. Nemačka mora da pomogne Srbiji oko zapošljavanja ljudi,\nPost scriptum: Lepo se na fofografiji vidi da Srbija ima zastavu, a pored nje je EU zastava, Nemačkoj to ne treba. Kompleksi, kompleksi do neba. Kad ste poslednjih pet godina videli da se Orban slika pored Mađarske zastave, a da je uz nju EU zastava. Nikad.\n28. februara 2018. u 09.12\n28. februara 2018. u 09.44


Turska 40 miliona evra potrošila za softver za cenzuru online sadržaja\nTurska 40 miliona evra potrošila za softver za cenzuru online sadržaja – Personal magazin\nPoznavaoci prilika u Turskoj ističu da su građani Turske uplašeni zbog stalne cenzure, i u stvarnom životu i u online medijima. „Turska je trenutno vodeća zemlja na svetu po zahtevima…\nPoznavaoci prilika u Turskoj ističu da su građani Turske uplašeni zbog stalne cenzure, i u stvarnom životu i u online medijima.\n„Turska je trenutno vodeća zemlja na svetu po zahtevima za uklanjanje sadržaja upućenim globalnim digitalnim korporacijama, iako ti zahtevi u većini slučajeva krše slobodu izražavanja ili pravo na dobijanje informacija,“ kaže Yaman Akdeniz, profesor Univerziteta Bilgi u Istanbulu i pobornik prava na internetu. Turska je od maja 2007. do jula 2014. godine blokirala pristup otprilike 48.000 web stranica koje podležu njenom kontroverznom Zakonu o Internetu broj 5651.\nMinistarstvo unutrašnjih poslova Turske je nedavno objavilo sporazum sa švedskom Internet firmom NetClean, koja je osnovana donacijama švedske kraljice Sylvije. Za cenu od 40 miliona eura kupili su softver za filtriranje online sadržaja. Koristeći automatizovanu metodu koja se zove Deep Packet Inspection (DPI), ovaj softver može automatski u roku od pet sekundi da ukloni maliciozni sadržaj i navodnu dječiju pornografiju sa Twittera i drugih stranica.\nVlasti zvanično odbacuju optužbe o cenzuri, pa ipak postoje ozbiljne sumnje o pravim razlozima upotrebe softvera. Novi predlog zakona, zajedno sa planovima o instaliranju NetCleanovog softvera, omogućavaju turskoj tajnoj službi da postane digitalni Gestapo, tako da bi za godinu-dve, Turska postala strožija u online cenzuri čak i od Kine ili Irana.\nTurska 40 miliona evra potrošila za softver za cenzuru online sadržaja was last modified: December 31st, 2014 by Redakcija\n8 miliona igrača istovremeno na Steamu!\n“Financial Times” počeo naplaćivati oglase po satu, a ne po broju pregleda


Putin sa Severnokorejcem: Uvek smo želeli da se reši problem Korejskog poluostrva - 14.06.2018, Sputnik Srbija\nPutin sa Severnokorejcem: Uvek smo želeli da se reši problem Korejskog poluostrva\nPredsednik Rusije Vladimir Putin na sastanku sa predsednikom Vrhovne narodne skupštine Severne Koreje visoko je ocenio i pozdravio sastanak lidera Severne... 14.06.2018, Sputnik Srbija\n© Sputnik / Sergei Guneyev / Uđi u foto-galerijuVladimir Putin\nPredsednik Rusije Vladimir Putin na sastanku sa predsednikom Vrhovne narodne skupštine Severne Koreje visoko je ocenio i pozdravio sastanak lidera Severne Koreje Kim Džong Una i predsednika SAD Donalda Trampa.\n„Uvek smo se zalagali za rešenje svih problema na Korejskom poluostrvu. U vezi s tim, pozdravljamo te kontakte koje su počeli između lidera Severne i Južne Koreje“, rekao je Putin na sastanku sa predsednikom predsedništva Vrhovne narodne skupštine Severne Koreje Kim Jong Namom.\n„Molim vas da predate lideru severne Koreje, drugu Kim Džong Unu, naš poziv da poseti Rusiju. To može biti i u okviru Istočnog ekonomskog foruma u Vladivostoku u septembru ove godine“, dodao je on.\nPredstavnik Severne Koreje je doputovao u Moskvu na otvaranje Svetskog prvenstva u fudbalu.\nPrvi u istoriji samit SAD i Severne Koreje na kom su se sastali američki predsednik Donald Tramp i severnokorejski lider Kim Džong Un održan je 12. juna u Singapuru. Na kraju sastanka Tramp je izjavio da je potpisao „detaljan“ dokument sa Severnom Korejom.


Aktuelno, Srbija i region, Vesti — By taty on January 24, 2012 4:34 pm\nGrčka telekomunikaciona kompanije OTE i zvanično prestaje da bude vlasnik akcija Telekoma Srbija u četvrtak.\nTada će donedavnom manjinskom akcionaru Telekoma biti isplaćena kupoprodajna cena od 380 miliona evra za otkup 20 odsto akcija.\nSvečana ceremonija prenosa akcija sa OTE na Telekom biće upriličena u Predsedništvu Srbije, u prisustvu predsednika Srbije Borisa Tadića, premijera Mirka Cvetkovića, kao i generalnog direktora dve kompanije Branka Radujka i Majkl Camasa.\nPodsećamo da su Telekom Srbija i grčka telekomunikaciona kompanija OTE u decembru prošle godine u Atini potpisali ugovor o preuzimanju 20 odsto akcija OTE-a.\nTelekom Srbija obezbedio je kreditni aranžman za finansiranje transakcije, čime su se stekli svi uslovi da ova kompanija postane 100 odsto u domaćem vlasništvu, odnosno 80 odsto u vlasništvu Vlade Srbije i 20 odsto u vlasništvu Telekoma.\nTags: Akcije OTE-a uskoro u domaćim rukama, Grčka telekomunikaciona kompanije OTE, OTE, Telekom Srbija, Telekom uskoro 100 odsto domaća kompanija, Vesti iz Srbije\nPutnici "Jat ervejza" mogu do kraja januara da kupe aviokarte po nižim cenama, za putovanja od 1. februara i...


Pariz promoviše „francuski islam” - Vera Znanje Mir\nPariz promoviše „francuski islam”\nu sklopu borbe protiv širenja radikalnog islama, Francuska vlada je za proteklih nekoliko dana zatvorila dvadesetak džamija i dala naloge za proterivanje iz zemlje osamdeset imama sa stranim državljanstvom. Ministar unutrašnjih poslova Bernar Kaznev objasnio je da su ti verski lideri propovedali ekstremizam i da u Francuskoj nema mesta za one koji pozivaju na mržnju. On je u susretu sa Francuskim savetom za muslimansku kulturu predočio da će još neke bogomolje biti zatvorene zbog toga što se u njima okupljaju ekstremisti.\nIstovremeno, Pariz pokušava da ostvari čvršće veze sa svojih 1.400.000 muslimana, pa je za oktobar najavljen početak rada fondacije Francuski islam, koja će promovisati vrednosti i zakone republike, a naročito sekularizam. Kaznev je u susretu sa raznim islamskim i parlamentarnim grupama objasnio da će ova institucija promovisati „snagu i mir” francuskog islama.\nIz fondacije će se finansirati islamski kulturni centri i stipendije za doktorande i studente islamskih studija. Finansiranje džamija takođe će postati potpuno transparentno, rekao je Kaznev. Pre nedelju dana francuski premijer Manuel Vals je upozorio da se mora prekinuti s prilivom novca iz inostranstva za džamije i škole.\nVlada planira i posebnu obuku za imame i kapelane koji rade u zatvorima. Cilj je, kako se zvanično saopštava, da Francuska dobije dovoljno teologa s visokim obrazovanjem koji će propovedati islam u skladu sa republikanskim vrednostima.\nOni će tada moći kompetentno da se suprotstave radikalnim propovedima koje kruže internetom.\nJoš od 2000. godine sve francuske vlade bezuspešno su pokušavale da stvore instituciju koja bi po ugledu na slične katoličke ili jevrejske fondacije doprinosila unapređenju kulturnih veza sa religijskim zajednicama. Ideju za formiranje islamske fondacije u Francuskoj imao je i nekadašnji premijer Dominik Vilpen, ali je ona ostala mrtvo slovo na papiru. Kaznev je, međutim, ubeđen da će ovoga puta inicijativa uspeti, jer su obe strane zainteresovane za „kulturne, edukativne i socijalne ciljeve” institucije.\nVlada u Parizu smatra da je neophodno hitno uspostaviti ovakvu instituciju, naročito u svetlu rata protiv terorizma. Kaznev je, kako prenose francuski mediji, odluku Pariza obrazložio detaljno i mirno, naglašavajući „s puno takta” da se mora naći način da se „suprotstavimo islamistima koji pozivaju na nasilje, mržnju i odbacivanje zakona republike”.\nPolemički tonovi su se, međutim, čuli već i na samom početku, pre nego što je ova institucija zaživela. Za predsednika fondacije imenovan je Žan-Pjer Ševenmon, koji je u nedavnom intervjuu preporučio muslimanima da obavljaju svoje molitvene rituale na diskretan način, imajući u vidu tenzije u Francuskoj izazvane terorističkim napadima. Kasnije je pojasnio da se njegova preporuka odnosi na sve vernike svih veroispovesti i da je to u skladu sa Francuskom kao laičkom državom. Mnogi su reagovali osuđujući njegove komentare koji „unose dodatnu zabunu” u ovoj situaciji. Ističe se da je sve više činova diskriminacije ljudi islamske veroispovesti, pa su tako u Parizu u nekoliko kvartova vlasnici barova i kafana odbili da usluže muslimane.\nNo Kaznev brani Ševenmona i ističe da je on odličan poznavalac islama i da istovremeno uporno brani republikanske vrednosti. Novi predsednik kluba francuskih muslimana zastupao je umerenu liniju i u nedavnoj vatrenoj debati o zabrani burkinija na Azurnoj obali. Pravno gledano, ne može se zabraniti nošenje bilo kakve odeće, rekao je Ševenmon, ali žene koje nose burkini imaju problem sa integracijom u francusko društvo. Mnoge organizacije za zaštitu ljudskih prava i sloboda ne slažu se sa njegovim mišljenjem.


Poverenik - Blic Online\nPoverenik za informacije od javnog značaja i zaštitu podataka o ličnosti Milan Marinović izjavio je danas da je u 2019. godini primio oko 14.000 predmeta i da se najveći broj odnosio na povredu prava na slobodan pristup informacijama od javnog značaja.\nOd desetina hiljada rukovalaca samo njih 192 dostavilo je Povereniku, po zakonu obavezne, podatke o licu za zaštitu podataka o ličnosti.\nMilan Marinović, koji je do sada obavljao funkciju vršioca dužnosti predsednika Prekršajnog suda u Beogradu, izabran je danas za novog Poverenika za informacije od javnog značaja i zaštitu podataka o ličnosti.\nPoverenik za informacije od javnog značaja i zaštitu podataka o ličnosti treba da bude izabran na konkursu, jer bi se na taj način za tu funkciju birali najstručniji, a ne po političkoj liniji, smatraju u organizaciji "Transparentnost Srbija" i predlažu da se u izboru Poverenika primeni "dobra praksa iz Zakona o javnim nabavkama".\nPoverenik za informacije od javnog značaja i zaštitu podataka o ličnosti Rodoljub Šabić sugerisao je Ministarstvu građevinarstva, saobraćaja i infarstukture da pojača svoje aktivnosti koje podrazumevaju nadzor nad sprovođenjem Zakona o stanovanju i održavanju stambenih zgrada povodom problema u vezi sa obradom podataka ličnosti u primeni tog zakona.\nPoverenik za informacije od javnog značaja i zaštitu podataka o ličnosti saopštio je da je od MUP-a primio dopis kojim ga Ministarstvo obaveštava da su sve policijske uprave od 28. 11. do 07. 12. formirale komisije koje su izvršile brisanje (uništile spaljivanjem) podatke o ličnosti koji su obrađivani u dosijima bezbednosnih sektora bez zakonskog osnova.\nŠabić: Prekršajni postupak protiv odgovornih u Gradskoj upravi Beograda\nPoverenik za informacije od javnog značaja i zaštitu podataka o ličnosti, Rodoljub Šabić, obavestio je Gradsku upravu grada Beograda da “Obaveštenje o nameri uspostavljanja zbirke podataka o ličnosti” pod nazivom “Evidencija korisnika “Beogradske senior kartice” koje mu je dostavila smatra - bespredmetnim".\nI ove godine bez nagrade za najveći doprinos afirmisanju prava na pristup informacijama\nDanas je u Beogradu u organizaciji Poverenika za informacije od javnog značaja i zaštitu podataka o ličnosti, održan skup posvećen obeležavanju 28. septembru - Međunarodnom danu prava javnosti da zna. Komisija za dodelu priznanja za doprinos afirmisanju prava na pristup informacijama od javnog značaja i transparentnost u radu, odlučila je da ove godine, drugi put zaredom, ne dodeli glavno priznanje - Posebnu nagradu i statuetu za najveći doprinos afirmisanju prava na pristup informacijama i transparentnost u radu, u kategoriji svih organa javne vlasti.\nDJB uputio žalbu povereniku za informacije od javnog značaja\nPokret Dosta je bilo saopštio je danas da je uputio žalbu povereniku za informacije od javnog značaja zato što im Gradska uprava nije dostavila spisak svih privatnih i državnih firmi kojima je Grad Beograd u prvih šest meseci ove godine uplatio subvenciju i kojim nevladinim organizacijama je i u kolikom iznosu uplatio dotaciju.\nPoverenik za informacije od javnog značaja i zaštitu podataka o ličnosti Rodoljub Šabić izrazio je danas zadovoljstvo što su se on i predsednica Vlade Srbije Ana Brnabić saglasili o nužnosti da se registri ličnih podataka građana, čije uspostavljanje Vlada planira, uređuje zakonom i da se ne mogu zasnivati na podzakonskim aktima ili sporazumima ministara.


Odbrana dinara milijardu evra\nGlas javnosti\t26.11.2008 16:30\nNBS potrošila više od 500 miliona evra za dva meseca. Iako to ne ugrožava devizne rezerve, pitanje je da li je njihovo trošenje u korist domaće valute oportuno\nOd početka oktobra do danas Narodna banka Srbije prodala je više od pola milijarde evra kako bi stabilizovala kurs dinara, a od početka godine čak 897 miliona. I pored toga, dinar je samo tokom protekle nedelje izgubio 4,42 odsto vrednosti, a juče čak 0,8 odsto, čime je spao na najnižu vrednost u 2008. godini. Ekonomisti se slažu da centralna banka ne može da doveka veštački održava jaku domaću valutu, ali niko ne zna liniju iznad koje bi monetarna vlast bila primorana da dozvoli da se devizni kurs formira potpuno slobodno.\nIvan Nikolić iz Ekonomskog instituta tako podvlači da „svakako da postoje granice“ i da kurs nije ni moguće stalno braniti, ali da za time nema ni potrebe.\n- Ravnotežni kurs će se formirati na osnovu ponude i potražnje na određenom nivou, recimo iznad 100 dinara. U Srbiji će se i posle toga uvoziti koliko građani mogu da plate i tek kada više ne bude te tražnje, kada više ne bude novca za kupovinu i potražnja za devizama će se sniziti i kurs će se stabilizovati - smatra Nikolić.\nKURS I DALJE PADA\nNarodna banka je juče objavila indikativni kurs evra od 88,88 dinara, što je pokazatelj nastavka silaznog trenda od početka nedelje. Evro je juče vredeo 88,50 dinara i pored toga što je NBS intervenisala sa 30 miliona evra. Samo tokom ovog meseca centralna banka je prodala ukupno 232 miliona evra na međubankarskom tržištu, a u oktobru čak 269 miliona. Koliko je dinar pao pokazuje to što je 7. avgusta kurs evra iznosio samo 75,75 dinara.\nPodsećajući da Narodna banka tvrdi da ona ne brani kurs već da samo sprečava velike dnevne promene cene deviza, Nikolić ističe da je jasno da je osnovni motiv za ovakve intervencije to što bi pad dinara povećao cene uvoznih dobara, što bi stvorilo i rast troškova u domaćoj proizvodnji i konačno dovelo do rasta inflacije, koji je NBS dužna da spreči.\n- NJihova osnovna greška je veštačko održavanje cena. Jedino što bi privremeno pomoglo dinaru jeste neka velika privatizacija. Ovako je NBS potrošila preko 500 miliona evra za dva meseca, a da nije rešen problem prevelike tražnje. To u ovom trenutku neće ugroziti devizne rezerve, ali u perspektivi moramo da se zapitamo da li je oportuno - kaže Nikolić.\nEkonomista Miladin Kovačević ima nešto drugačije mišljenje i smatra da su tvrdnje da će kurs dostići 100 dinara „besmislica“ i da je već ovaj sadašnji nivo ravnotežni. On prognozira da se će već početkom decembra smiriti kurs zbog toga što su uvoznici, koji kupuju devize da bi nabavili robu, nagomilali zalihe za zimske praznike, a istovremeno se očekuje veći priliv deviza od rođaka koji za Novu godinu dolaze u Srbiju.


ЦЈЕЛОМУДРИЈА : Muzej Jevrema Grujića\nMuzej Jevrema Grujića\nBEOGRAD - Deo Doma Jevrema Grujića, spomenik kulture i simbol starog Beograda u kome je 1912. godine tajno potpisan savez sa Bugarskom, a 55 godina kasnije otvorena i prva diskoteka, mogao bi već sledeće godine da postane privatni muzej.\nSedam generacija stvaralo je zbirku koju danas čini više od 500 umetničkih predmeta i retka arhivska građa, a osim slika Arsenija Petrovića, Uroša Kneževića, Uroša Predića, Paje Jovanovića i drugih, legat Doma čine i originalni primerci stilskog nameštaja od 16. do 20. veka, predmeti od porcelana, keramike, srebrnine, diplomatska prepiska, fotografije sa evropskih dvorova, kao i prepiska Kralja Milana i kraljice Natalije...\nGradonačelnik Beograda Beograda Siniša Mali, obilazeći dom Jevrema Grujića, rekao je danas novinarima da grad želi da podrži inicijativu vlasnika da deo kuće pretvori u Muzej koji će moći svi da posete.\nOn je podvukao da taj legat ne predstavlja samo spomenik kulture već pravu riznicu srpske istorije i srpske kulture, ukazujući na činjenicu da je u njoj izloženo više od 500 umetničkih dela koja je "sedam generacija sakupljalo".\n"Ono što mi želimo da uradimo kao grad jeste da podržimo inicijativu vlasnika ovog doma da deo kuće pretvori u muzej koji će moći svi da posete. Videćemo na koji način to možemo da uradimo, da li kroz javno-privatno partnerstvo ili donacije, ali sam siguran da bi jedan ovakav projekat omogućio Beogradu da bude atraktivniji", rekao je Mali.\nGradonačelnik je primetio da bi možda i neki drugi naslednici mogli da slede primer Grujićevih potomaka, ukazujući da najveći broj predmeta koji se nalaze u tom Domu do sada nije bio izložen.\nMali je izrazio nadu da će deo kuće biti obnovljen tokom sledeće godine posle čega će Beograđani, građani Srbije i strani turisti moći da se upoznaju sa predmetima koji su deo istorije.\nJedan od potomaka i vlasnik Doma Lazar Šećerović rekao je novinarima da će muzej biti i neka vrsta kulturnog centra, koji će građanima da pruži drugačiju sliku Beograda i Srbije.\n"A sada dozvolite da malo maštamo, recimo 1. maj iduće godine, gradonačelnik Siniša Mali, a možda i premijer seku vrpcu, otvara se Muzej, stavljamo bronzanu ploču", našalio se sa novinarima Šećerović, ukazujući da vlasnici žele što pre da bogatstvo koje postoji u Domu pruže na uvid ljubiteljima istorije i kulture.\n"Zavod za zaštitu spomenika kulture grada Beograda i Centralni institut za konzervaciju nam pomažu u revitalizaciji ovog objekta. Zavod je predložio da podnaslov ili glavni naslov bude Muzej diplomatije i avangarde, jer sedam generacija naših predaka su bile diplomate i radili su na vezama koje smo imali tokom tih godina sa evropskim državama, sa Amerikom i sa Kanadom", rekao je Šećerović.\nAleksandar Conić, takođe jedan od potomaka, izrazio je zahvalnost gradonačelniku jer je, kako je naveo, prepoznao "veliku stvar koju porodica pokušav da uradi", kao i da uspeva u tome zahvaljujući Zavodu za zaštitu spomenika i Centralnog insituta za konzervaciju.\n"Želimo da naša kolekcija bude izložena za dobrobit cele nacije, da se vide odnose koje smo imali sa evropskim i svetskim zemljama u 19. i 20. veku, da pokažemo da smo bili uspešna evropska zemlja što smo i danas, i što ćemo biti i u budućnosti", rekao je Conić.\nOn je istakao da je Dom nedavno posetio jedan od najvećih svetskih stručnjaka za rehabilitaciju kutlurnog nasleđa, koji je predložio da se Dom Jevrema Grujića nađe na listi Svetskog muzejskog fonda.\nDom Jevrema Grujića je spomenik kulture od velikog značaja i predstavlja simbol starog Beograda. Podignut je 1896.godine za istaknutog srpskog državnika i ustavobranitelja Jevrema Grujića, ministra pravde u vladi Kneza Mihaila, diplomatskog predstavnika u Carigradu i osnivača liberalne stranke.\nNajstarija vrednost u Domu Grujića je ikona Jovana Krstitelja iz 18.veka sa kojom je Mirka, ćerka Jevrema Grujića, prešla Albaniju.\n= izvor: Tanjug (Novosti)\nОбјавио Miroslav Lukić у 11:54\nОзнаке: ЛеЗ 00000299, Dom Jevrema Gruzjića, privatni muzej


Za tri godine električni automobili kao benzinci i dizelaši\nU svetu će se ove godine prodati četiri miliona električnih automobila, što je dvostruko više nego 2018. godine.\nRevizorska kuća Dilojt veruje kako će električni automobili u narednom periodu preuzimati sve veći udeo tržišnog kolača.\nUkupna prodaja vozila s elektromotorom i baterijom trebalo bi da dosegne 12 miliona 2025., a prema prognozama 2030. bi svog kupca pronašlo 21 milion primeraka. Pritom bi električna vozila trebalo da čine čak 70 odsto ukupnog miksa, piše portal.\nPrema Dilojtovoj analizi električni automobili bi trebalo da koštaju poput benzinaca i dizelaša već 2021., odnosno najkasnije do 2024., dok će ponuda, procenjuju, značajno prevazilaziti potražnju za čak 14 miliona vozila 2030.


U prvom kvartalu izvoz povećan 12,1 posto – Budi informisan\nBiH / Nekategorisano / Promo / Zanimljivosti\nU prvom kvartalu izvoz povećan 12,1 posto\nPrema podacima Agencije za statistiku BiH, pokrivenost uvoza izvozom iznosila je 63,6 posto, dok je vanjskotrgovinski robni deficit iznosio jednu milijardu i 597 miliona KM.\nIzvoz u zemlje CEFTA-e iznosio je 418 miliona KM, što je više za 10,7 posto u odnosu na isti period 2017. godine, dok je uvoz iznosio 510 miliona KM, što je više za 3,5 posto u odnosu na prva tri mjeseca lani. Pokrivenost uvoza izvozom sa zemljama CEFTA-e iznosila je 81,9 posto.\nIzvoz u zemlje EU u prva tri mjeseca iznosio je dvije milijarde i 68 miliona KM, što je više za 13,8 posto, dok je uvoz iznosio dvije milijarde i 633 miliona KM, što je više za 7,1 posto u odnosu na prvo tromjesečje prošle godine. Pokrivenost uvoza izvozom sa zemljama EU iznosila je 78,5 posto.


Jeftini letovi iz Memingena za Štutgart - Avio karte Memingen Štutgart - eSky.rs\nAvio karte iz Memingena za Štutgart\nPretražite letove iz Memingena za Štutgart\nProverite najbolje prilike za letove iz Memingena za Štutgart\n✔ Postoje li posebne ponude za letove iz Memingena za Štutgart na eSky.rs?\n✔ Mogu li se pobrinuti za osiguranje prilikom rezervacije leta iz Memingena za Štutgart?\n✔ Ako rezervišem let iz Memingena za Štutgart, mogu li da rezervišem ujedno i smeštaj?\n✔ Koje avio-kompanije nude letove iz Memingena za Štutgart?\nBudite sigurni, da na eSky.rs ponuda letova iz Memingena za Štutgart uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Nemačke Jeftini letovi iz Nemačke Jeftini letovi za Kil Jeftini letovi iz Kila Jeftini letovi za Punta Mala Jeftini letovi iz Punta Mala\nJeftini letovi do Ugande Jeftini letovi iz Ugande Jeftini letovi do Qingyang Airport Jeftini letovi od Qingyang Airport


Kontinental dolazi u Novi Sad- za 500 inženjera posao, a za Srbiju ulazak u "višu ligu" - Televizija Kopernikus TV K::CN\nKontinental dolazi u Novi Sad- za 500 inženjera posao, a za Srbiju ulazak u „višu ligu“\n28/05/2017 | Ekonomija, Info, Srbija\nPremijer Srbije, Aleksandar Vučić, razgovarao je sa predsastvnicima kompanije Kontinental o ostvaranju istraživačkog centra u Novom Sadu. Kontienetal će od 1. jula u ovom gradu početi razvoj softverskih i inovacionih rešenja za mobilnost i zaposliti najmanje 500 inženjera, čija će bruto primanja biti oko 2.300 evra. Vučić je dodao da je ovo najbolji nemački investicioni projekat do sada i da je Srbija njime ušla u „višu ligu“.\nPremijer Srbije, Aleksandar vučić, je podsetio da je komapnija Kontinental, koja će početi sa radom od 1. jula u Novom sadu, htela još pre tri godine da dođe u Srbiju, ali da tada nisu bili uslovi kao danas, što znači da je njihov dolazak sada omogućen pre svega doborm i stabilnom političkom i ekonomskom situacijom u zemlji.\nAmbasador Nemačke, Aksel Ditman, je rekao da je srećan što je deo ove ceremonije otvaranja inženjerskog sektora Kontinentala u Novom Sadu. Danas smo svedoci sporazuma koji je izuzetno značajan i ekonomske odnose stavlja na drugi nivo. To je dobra vest koju ću ja da prenesem i drugim nemačkim kompanijama. Mislim da je ovaj dan veoma dobar i važan, to je primer srpskog puta ka EU koji ćemo mi podržatim, dodao je Ditman.\nKompanija Kontinental je proizvođač iz auto-industtrije. Osnovana je 1971. godine u Hanoveru i trenutno zapošljava više od 227 hiljada ljudi u 56 zemalja. Nova lokacija u Novom Sadu će imati tri odeljenja. Do kraja 2017. godine će biti zaposleno 100 ljudi, a tokom naredne dve godine biće zaposleno još 400.\nPremijer je komentarisao i pozitivna kretanja srpskih finansija, navodeći da ćemo u prvoj polovini godine umesto 700 miliona evra deficita imati plus, što će možda imati još samo tri ili četiri zemlje EU. Upitan kada će u Srbiji prosečna plata dostići 500 evra Vučić je rekao da bi do kraja godine ona mogla da dostgne 440 ili 445 evra, da je sada 404, a da će do kraja 2017. prosečna plata biti 20 odsto veća nego kad je on preuzeo mandat.


Kon: Još držimo širenje epidemije usporeno | Insajder\nKon: Još držimo širenje epidemije usporeno\nEpidemiolog Predrag Kon izjavio je danas da uz mere koje se sprovode na suzbijanju korona virusa za sada nije neophodno uvesti i potpunu izloaciju gradova, kao što je Beograd. On je najavio da će svi koji su bili u kontaktu morati da prođu testiranja, kao i oni koji su bili u samoizolaciji.\nFoto: Srđan Ilić / Predrag Kon\nOn je ocenio da je stanje u Srbiji moglo da bude i gore i da ne možemo da budemo nezadovoljni.\n„Još uvek držimo broj obolelih zaravnjeno i usporeno. Nadam se da ćemo dobiti još više na vremenu i da suzbijemo epidemiju što pre. Ohrabrujuće je što se smanjuje broj zaraženih u Italiji, što pokazuje da je vrh tamo prošao“, kazao je Kon za RTS.\nKon je rekao da je suština sada kada već imamo vanredne mere, policijski čas i smanjenje kontakta da pređemo iz opcije zaravnjenja krive i produženja epidemije u opciju na agresivno suzbijanje epdiemije.\n„Jedan deo toga je otkrivanje svih nosilaca virusa i smeštanje u specijalne zbolnice, a to podrazumeva masovno testiranje, što znači da svi oni koji su bili u kontaktu će nadalje da se testiraju“, rekao je Kon, dodajući i da je potrebno i da svi oni koji su do sada bili u samoizolaciji prođu testiranje, a to je oko 10.000 ljudi.\nTaj posao je ogorman, omogućuje ubrzano suzbijanje epidemije u odnosu na raniju varijantu gde su bili testirani samo teški respiratorni pacijenti.\nOn je rekao i da je uz sve mere koje se sprovode i daju rezultata neophodno angažovati više ljudi na dezinfekciji.


Vesti - Međunarodna konferencija „Etički kodeks funkcionera lokalne samouprave u Evropi i Srbiji“ SKGO - Vesti detaljno\nMeđunarodna konferencija „Etički kodeks funkcionera lokalne samouprave u Evropi i Srbiji“\nMeđunarodna e-konferencija „Etički kodeks funkcionera lokalne samouprave u Evropi i Srbiji“ održana je 21. aprila 2021. godine, preko platforme ZOOM. Ovu konferenciju SKGO je organizovala u saradnji i uz podršku Misije OEBS u Republici Srbiji.\nOvaj događaj okupio je više od 150 funkcionera lokalne samouprave kojima su se u uvodnom delu skupa obratili Saša Mogić, pomoćnik ministra državne uprave i lokalne samouprave, ambasador Jan Bratu, šef Misije OEBS u Republici Srbiji, Jelena Drenjanin, predsednica Komiteta za uprava Kongresa lokalnih i regionalnih vlasti Saveta Evrope i odbornicu opštine Huding u Švedskoj i Đorđe Staničić, generalni sekretar SKGO.\nSaša Mogić: Ministarstvo poziva lokalne samouprave da usvoje Etički kodeks funkcionera lokalne samouprave\n„Ministarstvo državne uprave i lokalne samouprave ovoj temi pridaje veliki značaj, jer bez etike i integriteta nema ni vladavine prava, niti punog sprovođenja lokalne samouprave. Ministarstvo je nosilac izrade dva veoma značajna dokumenta – Strategije reforme javne uprave za period 2021-2030. i Programa za reformu sistema lokalne samouprave u Republici Srbiji, u kojima etika i integritet nosilaca javnih funkcija zauzimaju veoma važno i noseće mesto“ – reči su kojima je pomoćnik ministra otvorio e-konferenciju.\nPrema rečima g. Mogića, strateško opredeljenje ministarstva je jačanje transparentnosti i integritet javne uprave i unapređenje etičkih standarda i službenika i funkcinera.\nPozdravljajući usvajanje Etičkog kodeksa funkcionera lokalne samouprave od strane Skupštine SKGO, g. Mogić je u ime Ministarstva državne uprave i lokalne samouprave, pozvao sve gradove, opštine i gradske opštine da ga usvoje.\nJan Bratu: Integritet i odgovornost lokalnih zvaničnika jača poverenje javnosti u lokalnu samoupravu\n„Javna odgovornost jedan je od osnovnih principa na koji su se obavezale sve države učesnice OEBS-a. OEBS-ove obaveze navode da je, pored izgradnje demokratskih institucija, od ključne važnosti osigurati da se pojedinci koji rade u javnom životu pridržavaju određenih profesionalnih i etičkih standarda“ – rekao je ambasador Bratu, šef Misije OEBS u Srbiji.\nPrema rečima ambasadora Bratua, pridržavanje etičkog kodeksa u vladi i javnom životu osigurava služenje javnom interesu. Takođe, integritet i odgovornost nosilaca javnih funkcija pomaže u jačanju poverenja zajednice.\nMisija OEBS u Republici Srbiji je dugogodišnji i pouzdan partner SKGO u promociji i primeni etičkih standarda za lokalne zvaničnike, i uz njihovu podršku izrađen je novi tekst Etičkog kodeksa funkcionera lokalne samouprave, Vodič za primenu Etičkog kodeksa, kao i posteri sa tekstom Etičkog kodeksa. S tim u vezi, g. Bratu je istakao da je Misija spremna da nastavi da podržava promociju i primenu ovog važnog alata za unapređenje odgovornosti i etike na lokalnom nivou i pozvao JLS da usvoje Kodeks.\n„Uveren sam da će svaki lokalni zvaničnik prepoznati značaj i vrednost Kodeksa i čvrsto će se pridržavati njegovih principa, imajući u vidu javni interes, interes vaše lokalne vlasti i dobrobit svih građana“ – istakao je šef Misije OEBS u Republici Srbiji.\nJelena Drenjanin: Integritet lokalnih zvaničnika je presudan za dobru upravu na lokalnom nivou\n„Lokalni zvaničnici služe lokalnoj zajednici i u svom delovanju su okrenuti građanima. Njihova odgovornost i integritet ima direktan uticaj na jačanje poverenja građana u lokalnu samoupravu“ – rekla je predsednica Komiteta za upravu, Kongresa lokalnih i regionalnih vlasti Saveta Evrope.\nKongres lokalnih i regionalnih vlasti i Savet Evrope konstantno promovišu javnu etiku i sprečavanje korupcije na lokalnom i regionalnom nivou. Digitalizacija i veće poveravanje javnih usluga doveli su do toga da je Kongres 2018. godine usvojio novi Evropski kodeks ponašanja za sve osobe uključene u lokalno i regionalno upravljanje, kojim je revidiran Kodeks iz 1999. Godine – istakla je predsednica Komiteta za upravu. Prema njenim rečima, novi Evropski Kodeks sadrži izričitu politiku integriteta za odgovornost, transparentnost, nepristrasnost, nediskriminaciju, pravo na porodicu, sprečavanje stvarnog i očiglednog sukoba interesa, ali isto tako pruža smernice koje se odnose na postupak javnih nabavki, prestanak radnog odnosa i zaštitu ličnih podataka.\n„Evropski kodeks ponašanja za sve osobe uključene u lokalno i regionalno upravljanje sadrži set standarda i principa ponašanja lokalnih zvaničnika i da je to važan alat koji doprinosi integritetu, ali i politici sprečavanja korupcije“ – rekla je g-đa Drenjanin.\n„Na usvajanje Kodeksa se gleda kao na posvećenost, pouzdan i odgovoran odnos sa javnošću, koji promoviše visoke standarde integriteta, otvorenosti i transparentnosti među lokalnim i regionalnim kreatorima politike“ – rekla je predsednica Komiteta za upravu Kongresa lokalnih regionalnih vlasti Saveta Evrope i odbornica opštine Huding u Švedskoj.\nĐorđe Staničić: Etički kodeks je akt samoobavezivanja nosilaca lokalne vlasti\n„Ovo je tema kojoj Stalna konferencija pridaje veliku važnost i posvećuje veliku pažnju. Još 2004. godine, pre 17 godina, izradili smo Etički kodeks ponašanja funkcionera lokalne samouprave koji su usvojile sve naše članice, a prateći razvoj u ovoj oblasti odlučeno je da se izradi novi Kodeks“ – rekao je generalni sekretar.\nGovoreći o značaju Kodeksa, generalni sekretar SKGO je istakao da ovaj dokument predstavlja akt samoobavezivanja nosilaca lokalne vlasti i da pokazuje svest o odgovornosti prema građanima, ka i da sadrži načela bez sankcija u pravom smislu reči, čime se obezbeđuje zakonitost u radu i uspostavljanje poverenja.\nGeneralni sekretar SKGO je pozvao lokalne samouprave da usvoje Etički kodeks i posebno ukazao da „osim usvajanja samog Kodeksa, veoma je bitno da se formiraju i radna tela za praćenje njegove primene. Rad radnih tela se, između ostalog, zasniva na jačanju regulatornog značaja Kodeksa, dizanju svesti lokalnih funkcionera i građana i poboljšanju transparentnosti, odgovornosti i poverenja u dobro upravljanje na lokalnom nivou“.\nU okviru drugog dela skupa, govorili su Novak Gajić, šef Odeljenja za politički sistem lokalne samouprave, dr Milica Joković, sa Fakulteta političkih nauka Univerziteta u Beogradu i Maja Stojanović Kerić, šef Odeljenja za pravni sistem lokalne samouprave, autori Vodiča za primenu Etičkog kodeksa funkcionera lokalne samouprave, koji su predstavili 12 načela Etičkog kodeksa funkcionera lokalne samouprave u Srbiji, kao i podršku koju SKGO pruža svojim članicama u usvajanju i primeni Etičkog kodeksa funkcionera lokalne samouprave.


22.04.2021 u 08:32\nNaplata domaćeg poreza na dodatu vrednost u 2020. godini iznosila je 372,5 milijardi dinara, a 2019. godine 354,4 milijarde dinara, izjavio je u sredu ministar finansija Siniša Mali. „Za 18 milijardi dinara više smo naplatili PDV-a prošle godine u odnosu na 2019. godinu, u uslovima kada smo imali koronu, potpuno ili delimično zatvaranje i sve ostale poteškoće sa kojima smo se suočavali”, rekao je Mali u Narodnoj skupštini. Naveo je da je naplata poreza na dodatu vrednost direktni indikator koliko je zdrava ekonomija u smislu prometa, održanja stabilnosti ekonomskih aktivnosti. „To ne bismo imali da nije bilo pomoći države koja je data i građanima i privredi i zato je besmisleno da bilo ko dovodi u pitanje opravdanost prvog, drugog i trećeg paketa pomoći na način na koji to\n19.03.2021 u 22:56\nAgencija za ocenu kreditnog rejtinga „Fič” u svom izveštaju koji je objavljen 19. marta 2021. godine, potvrdila je ocenu kreditnog rejtinga Srbije na nivou od BB+ i zadržala stabilne izglede za njegovo dalje povećanje, saopšteno je iz Ministarstva finansija. Ministar finansija Siniša Mali istakao je da su još jednom prepoznati odlični ekonomski rezultati Srbije, ostvareni u periodu pre i tokom pandemije. „Ovim je potvrđeno da su uspešno sprovedene sve ekonomske mere koje je Srbija preduzimala od početka pandemije korona virusa, kao i prethodne mere fiskalne konsolidacije. Veliki šokovi izazvani korona krizom su izbegnuti, zadržali smo radna mesta, a država i novim ekonomskim merama nastavlja da svodi posledice na najmanju moguću meru”, rekao je Mali. Zajedničkim naporima Vlade\n25.10.2021 u 11:56\nS hrvatskog tržišta rada nestalo 128.000 radnika mlađih od 35 godina


HomeVestiTramp doputovao u Kinu, razgovori o S. Koreji\nPredsednik SAD Donald Tramp doputovao je u Kinu, otpočinjući trodnevnu posetu toj zemlji, a visoki zvaničnik Bele kuće izjavio je da će Tramp tražiti da Peking prekine finansijske veze sa Pjongjangom i da podrži sankcije UN protiv Severne Koreje.\nAmerički predsednik nalazi se na azijskoj turneji u okviru koje je već posetio Japan i Južnu Koreju, a u svim razgovorima jedna od glavnih tema je Severna Koreja i njeni nuklearni programi.\nTrampova administracija vidi Peking kao ključ u kontrolisanju Severne Koreje, koja se oslanja na Kinu za 90 odsto svoje trgovine, navodi AFP.\nPeking: U potpunosti sprovodimo rezolucije UN o Severnoj Koreji\nKina striktno i u potpunosti sprovodi rezolucije Ujedinjenih nacija o Severnoj Koreji i ispitaće da li postoje aktivnosti kojima se te rezolucije krše, saopštilo je danas kinesko Ministarstvo spoljnih poslova.\nPortparolka kineskog ministarstva Hua Čunjing je, na redovnoj konferenciji za novinare, izjavila da Kina podržava rešavanje nuklearnog pitanja Severne Koreje putem razgovora.\nAmerički predsednik je prethodno i u obraćanju poslanicima parlamenta Južne Koreje insistirao da Kina prekine sve odnose sa Severnom Korejom, uključujući i ekonomske.\nUoči posete KIini Tramp čestitao predsedniku Si Đinpingu na ponovnom izboru za lidera Komunističke partije.\n„Radujem se sastanku sa predsednikom Sijem, koji je upravo izvojevao veliku političku pobedu“, napisao je Tramp ranije na Tviteru.\nAnalitičari smatraju da je Tramp ciljano iskoristio termin „politička pobeda“ kako bi privukao Sija za predstojeće razgovore o Severnoj Koreji.\nTramp podilazi Siju kako bi izazvao dobro raspoloženje kod njega jer će imati da mu kaže i neke ne baš prijatne stvari, smatra stručnjak za Kinu sa Baptističkog univerziteta u Hong Kongu, Žan Pjer Kabestan, prenosi AFP.\nNakon raskošnih poseta u Japanu i Severnoj Koreji, mediji prenose da će Si organizovati za američkog gosta doček uz počasnu gardu, da će provesti Trampa kroz Zabranjeni grad i prirediti prijem.\nMoskva: Pokušaji SAD da sve probleme reše sankcijama izuzetno uznemiravajući\nZamenik ruskog ministra spoljnih poslova Sergej Rjabkov izjavio je danas da su pokušaji SAD da sve probleme reše sankcijama izuzetno uznemiravajući i da Moskva nikada nije podržavala nametanje potpunog embarga Severnoj Koreji.\nRjabkov je rekao da će kriza oko Severne Koreje biti tema predstojećeg sastanka predsednika Rusije i SAD, Vladimira Putina i Donalda Trampa, javio je Rojters, pozivajući se na agenciju RIA.\nŠef ruske diplomatije Sergej Lavrov je prethodno izjavio da je predsednik Rusije spreman za susret sa Trampom na marginama azijsko-pacifičkog samita u Vijetnamu.\n„Čujemo najave Donalda Trampa da planira da održi sastanak sa predsednikom Putinom. Putin je za to spreman. Amerikanci to znaju“, rekao je Lavrov, prenosi Tass.\nLavrov je najavio i da će se on sastati sa američkim državnim sekretarom Reksom Tilersonom takođe na marginama samita u Vijetnamu koji se održava 10. i 11. novembra.\nTramp, koji se nalazi na azijskoj turneji, trenutno je u Kini, posle posete Južnoj Koreji. Očekuje se da će u vijetnamski grad Danang stići 10. novembra.


Tevez se vraća, biće u timu protiv Čelsija\nMenadžer Karlosa Teveza najavio je danas da će se taj argentinski fudbaler vratiti u Mančester siti na vreme za subotnji duel sa Čelsijem, iako mu je ćerka i dalje na intenzivnoj nezi zato što je rođena pre vremena.\nTevez je zbog prevremenog porođaja supruge Vanese već više od nedelju dana u Argentini što mu je trener Sitija Roberto Manćini i dozvolio. Manćini je, međutim, Tevezu naredio da se vrati u Mančester za duel sa Čelsijem, liderom engleskog prvenstva.\n"Boravak vašeg deteta na intenzivnoj nezi je vrlo ozbiljna stvar. Karlos se nada da će se vratiti na vreme za Čelsi. Nada se da će njegovoj ćerci biti bolje i zbog nje i kako bi se on vratio na teren. Karlos voli da igra. Ali, sada prolazi kroz veoma težak period u životu. Ipak, i ranije je imao krizne situacije i uspevao je da ih\nreši, pa će i sada biti tako", rekao je Kia Jorabčijan, Karlosov menadžer.\nJorabčijan je dodao i da se stanje Tevezove bebe popravilo tokom vikenda.\n"On je želeo da se vrati već za (nedeljni) susret sa Liverpulom, ali je situacija tada bila loša. Sada se popravila", istakao je Jorabcijan i dodao da Tevez trenira sa reprezentacijom Argentine kako ne bi ispao iz forme.\nMenadžer je demantovao da se Tevez nije javljao klubu.\n"Uprava Sitija je informisana na dnevnoj bazi. Karlos Tevez od dolaska u Mančester siti daje sve od sebe", istakao je Jorabčijan.


Novoizabrani predsednik makedonskog parlamenta (Sobranje) Talat Džaferi od danas je u Kabinetu predsednika parlamenta, nakon što je dobio ključeve.\nJuče, prvog radnog dana na novoj funkciji, Džaferi nije uspeo da uđe u kabinet, budući da je bio zauzet od prethodnog predsednika Trajka Veljanoskog i poslanika koalicije predvođene VMRO DPMNE.\nDžaferi zajedno sa članovima svog kabineta i parlamentarnim službama radi na svim formalno-administrativnim poslovima koji moraju biti urađeni u cilju normalnog funkcionisanja i vršenja funkcije predsednika Sobranja Republike Makedonije, navodi se u saopštenju parlamenta.\nČin primopredaje je bio izvršen najnormalnije, kao što dolikuje principima parlamentarizma, dodaje se u saopštenju.\nPrvi gost u njegovom kabinetu bio je ambasador EU u Makedoniji Samuel Žbogar. On je još jednom čestitao imenovanje Džaferija, ističući da ovime Sobranje i Makedonija nastavljaju proces integracije u evroatlantskim strukturama.\nNa svom Tviter profilu Žbogar je napisao da je EU spremna da radi sa novim predsednikom na neophodnim reformama za evroatlantsku integraciju.\nDžaferi je, prema pisanju parlamentarne službe, rekao da će raditi na jačanju demokratskih procesa i ostvarivanju principa parlamentarne demokratije.\n"Očekujem brzo formiranje nove vlade, nakon čega svi zajedno trebamo raditi za dobrobit svih građana Makedonije, kao i za ostvarenje naših strateških opredeljenja, odnosno za članstvo u NATO-u i EU", rekao je Džaferi na susretu sa evroambasadorom.


traktora Archives - AgroSmart\nSkupština Srbije je usvojila izmene i dopune Zakona o bezbednosti saobraćaja. Potvrde ne prestaju da važe osim ako dođe do promene vlasnika ili prebivališta.\npregled tehnički traktora\nČak 60 odsto traktora neće proći tehnički pregled\nStare saobraćajne dozvole i registarske tablice na poljoprivrednim mašinama prestaju da važe 3. aprila. Ko se ne registruje ne može u saobraćaj.\nnedimović tafe traktora\nBranislav Nedimović: „jedina ideja“ prodaje Beogradske Industrije mašina i traktora (IMT) obnova proizvodnje poljoprivrednih mašina u Srbiji.\nPrema informacijama Agrosmarta na konkurs za nabavku traktora stiglo je oko 160 zahteva, dok ih je za nabavku mehanizacije predato oko 60


AKTUELNO Tematska sjednica Skupštine USK\nPred zastupnicima će se naći i izvještaj Ministarstva zdravstva o izuzetno lošoj higijensko-epidemiološkoj situaciji u "Biri"\nPolicijski službenici nastoje onemogućiti priliv migranata\nOko 6.000 migranata trenutno boravi na području USK, a policijski službenici na svim rubnim dijelovima nastoje onemogućiti daljnji priliv migranata u taj kanton. O ovome će danas na sjednici raspravljati zastupnici Skupštine USK, jer, kako je navedeno, samo u prvih šest mjeseci spriječen je ulazak oko 15.000 migranata na područje Bosanske Krupe, Ključa, Bihaća, Velike Kladuše, Bužima, Cazina, Bosanskog Petrovca te Sanskog Mosta.\nPred zastupnicima će se naći i izvještaj Ministarstva zdravstva o izuzetno lošoj higijensko-epidemiološkoj situaciji u "Biri", koja je prebukirana. U izvještaju je istaknuto i nepridržavanje IOM-a preporuka izdatih od Zavoda za javno zdravstvo USK.\nS druge strane, pojašnjeno je i da teret pružanja zdravstvenih usluga za migrantsku populaciju snosi Kantonalna bolnica "Dr. Irfan Ljubijankić", domovi zdravlja Bihać, Velika Kladuša, Cazin i Bosanska Krupa.\nDalje je navedeno da su u prihvatnim centrima izvršene hiljade pregleda, ali i da je zabrinjavajući broj slučajeva skabijesa i vašljivosti.\nUSK Migranti Skupština\nKap prelila čašu: Prihvatni migrantski centri će u najkraćem roku biti izmješteni iz Bihaća i Velike Kladuše


Stanić: Mi smo riješili pitanje klirinškog duga, Vlada RS nema pravo da to svojata\nPoslanik SDS-a u Narodnoj skupštini Republike Srpske Miladin Stanić tvrdi da je ova stranka riješila pitanje naplate klirinškog duga prema BiH i da vlast u Srpskoj nema nikakvo pravo da to pitanje svojata.\nStanić ističe da je aktuelna vlast imala priliku da to pitanje riješi dok su bili vlast na nivou BiH.\nOn smatra da vlast radi "naopako, na štetu i protiv Republike Srpske", saopšteno je iz SDS-a.\nStanić tvrdi da nije tačno da je budžet ušao u fazu redovnog plaćanja, jer postoje obaveze koje se odnose na pravna lica i građane Republike Srpske koji su dobili pravosnažne presude protiv Srpske.\nNavodeći da više desetina miliona maraka nije isplaćeno, on je podsjetio da se samo advokatima koji su radili za Srpsku duguje više od šest miliona KM obaveza.\n"Kada je riječ o budžetu, hvalisanje premijera Srpske /Željke Cvijanović/ da tu dobro stojimo nije tačno, jer evo juče smo vidjeli informacije da nas čeka 920 miliona otplate duga. Premijerka je do sada dala više izjava koje pokazuju da nema nikakvo znanje o tome kako funkcioniše budžet", naveo je Stanić.\nOn je pozvao Vladu da, ako budžet dobro funkcioniše, isplati preostale obaveze od 30 miliona KM prema poljoprivrednim proizvođačima i agrarnom sektoru u kojem je, kako navodi, katastrofalno loša situacija.


UK protiv teritorijalnih razmena između Kosova i Srbije\nBy M.Pajaziti/ Published on: 06/03/2019\nIzjava kosovskog predsednika Hašima Tačija da neće biti teritorijalne zamene sa Srbijom, izgleda da je zadovoljila Veliku Britaniju.\nBritanski poslanici izjavili su u utorak u parlamentarnim debatama da su protiv ideje o promenama granice.\nLaburistički poslanik, John Grogan rekao je da je “sretan što je predsednik Kosova prošle sedmice izjavio da neće biti teritorijalnih razmena”.\n“Prošle godine je govorio o teritorijalnim razmenama sa Srbijom, ali to je bilo pogrešno. Mnogo novca je potrošeno na lobiranje u prilog ovom slučaju u Londonu i drugim zemljama, ali sam sretan što je predsednik promenio mišljenje. Premijer i parlament su bili u pravu kada su bili uznemireni zbog ovog predloga, jer je to moglo destabilizovati zemlju,“ izjavio je Grogan.\nBritanski državni ministar za Evropu i Ameriku Alan Dankan rekao je da Kosovo i Srbija treba da slede primer Severne Makedonije i Grčke, ističući da očekuje da vojska Kosova nastavi da radi zajedno sa KFOR-om. Prema njegovim rečima, na Kosovu je da suspenduje tarife koje su nametnute uvozu iz Srbije i omogući da se dijalog nastavi.\n“U najboljem interesu Kosova je da sačuva trenutni zamah i postigne dogovor. Velika Britanija smatra da sporazum zasnovan na promenama granica predstavlja prijetnju za stabilnost Kosova, Srbije, Bosne i Severne Makedonije. Promene granica bi bile opasne i koristile bi ih druge stranke u regionu i drugde,“ rekao je Dankan.\nMinistar Duncan je rekao da strane treba da se usredsrede na postizanje dogovora koji bi ojačao bezbednost i stabilnost na principima multietničnosti.\nSnažne zemlje poput Velike Britanije i Nemačke rekle su da su protiv ideje o teritorijalnim razmenama između Kosova i Srbije.\nS druge strane, SAD su izjavile da će prihvatiti svaki dogovor koji postignu dve države. Kosovski premijer Ramush Haradinaj izjavio je da je ideja o promenama granica stara ideja koju je osmislila Srbija. On je takođe izjavio da je ruski predsednik Vladimir Putin takođe zainteresovan da vidi promene granica na Balkanu, jer želi da vrati ruski uticaj na zemlje koje su ranije bile pod uticajem SSSR-a. / ibna /


Obesio se Jeffrey Epstein u zatvorskoj ćeliji, optužen za seksualne prestupe – Tračara\npiše Tracara.com 10. 08. 2019., 15:39\nBogati finansijer Jeffrey Epstein ubio se jutros u zatvoru, javili su američki mediji. On je prethodno pokušao da se ubije i 25. jula, kada je pronađen u polusvesnom stanju i sa povredama na vratu u zatvorskoj ćeliji u Njujorku.\nŠesdesetšestogodišnjak je uhapšen početkom meseca pod optužbom da se bavio podvođenjem maloletnica, ali se izjasnio da nije kriv na saslušanju 6. jula. Tada je pritvoren zbog dela počinjenih 2002. i 2005. godine, a uhapšen je na njujorškom aerodromu kada se vraćao iz Pariza.\nNeimenovani policijski zvaničnik naveo je da se Epstein sumnjičio da je maloletnim osobama platio za masažu, posle čega ih je seksualno iskorišćavao.\nOnda bi tražio od tih maloletnih osoba da mu dovedu svoje prijatelje kojima bi, takodje, plaćao za seksualne usluge. Neke milijarderove žrtve bile su mlađe od 14 godina, a nedozvoljene radnje događale su se u njegovim kućama u Njujorku i na Floridi.\nOn je ranije bio osuđen zbog seksualnog zlostavljanja maloletnih osoba, a sa sudom je sklopio dogovor o priznanju krivice i umesto zaprećene doživotne kazne zatvora, kažnjen je sa 13 meseci zatvora, zatim da isplati novac svojim žrtvama i da udje u registar seksualnih napasnika.\nPretilo mu je 45 godina zatvora, ukoliko bi bio osuđen. Bio je u prijateljskim odnosima sa američkim predsednikom Donaldom Trumpom i bivšim američkim predsednikom Billom Clintonom.\nPrethodna vest Pročitajte dnevni horoskop za subotu, 10. avgust 2019. godine\nNaredna vest Pevačicu nazivaju rasistom zbog spornih izjava o korejskim izvođačima


Kosovski mirotvorac novi komandant ruske „krilate pešadije“ - Sputnjik Srbija\n20:22 08.10.2016 Preuzmite kraći link\nOn će na mestu komandanta Vazdušno-desantne vojske (VDV) Ruske Federacije zameniti čuvenog general-pukovnika Vladimira Šamanova, koji napušta vojnu službu.\nŠamanov je svoj život posvetio ruskoj armiji, ali je sada kao poslanik ušao u Državnu dumu, gde će biti na čelu Komiteta za odbranu Državne dume.\nGlasine o imenovanju Serdjukova još nisu zvanično potvrđene, ali ruski mediji, pozivajući se na svoje izvore u Ministarstvu odbrane, uveravaju da je to već „završena stvar“ i da se samo čeka ukaz glavnokomandujućeg Oružanih snaga Ruske Federacije — Vladimira Putina.\nŠtampa, međutim, tvrdi da je Serdjukov već stigao u glavni štab VDV-a i da je sve ostalo pitanje trenutka.\nSerdjukov je do sada bio zamenik komandanta Južnog vojnog okruga i bio je na čelu specijalne operacije na Krimu, u proleće 2014. godine. Upravo njemu se pripisuju zasluge što je to poluostrvo vraćeno Rusiji bez kapi prolivene krvi.\nKao i Šamanov, Serdjukov je završio prestižnu Višu rjazansku vazdušno-desantnu školu, zatim Vojnu akademiju M.V. Frunze i Vojnu akademiju Generalštaba Oružanih snaga Ruske Federacije.\n© Sputnik / Vladimir Makarov\nGeneral-pukovnik Vladimir Šamanov napušta vojnu službu.\nKomandovao je ruskom armijom u Istočnom vojnom okrugu, a u Južni okrug je prekomandovan u februaru 2013. godine, da bi nekoliko meseci kasnije bio postavljen na mesto zamenika komandanta.\nUčestvovao je i u borbenim dejstvima na Kavkazu i u mirovnoj operaciji na Kosovu i Metohiji.\nRuski eksperti su uvereni da će se Serdjukov, koji je bio „garant bezbednosti“ za vreme održavanja referenduma na Krimu, podjednako uspešno nositi i sa „krilatom pešadijom“, kako nazivaju pripadnike jedinica VDV-a.\nNa mestu komandanta VDV-a on je bio „viđen“ još pre četiri godine — tada se očekivalo da će doći do smene komandanata, a mediji su spekulisali da će Šamanov preći u Objedinjeni štab Organizacije za kolektivnu bezbednost i saradnju.\nPodsećanja radi, još uvek aktuelni komandant „krilate pešadije“ Vladimir Šamanov na čelu VDV-a se nalazi od 2009. godine. Tokom svoje dugogodišnje karijere prošao je kroz nekoliko ratišta, učestvovao je u rešavanju oružanih sukoba u Azerbejdžanu i Nagorno-Karabahu, Čečeniji i Dagestanu, a takođe i u Abhaziji.\nZbog podviga u borbi protiv terorista na Severnom Kavkazu upoređuju ga sa generalom Jermolovim, čuvenim vojskovođom koji se još u carskoj Rusiji proslavio u borbama u Kavkaskom ratu, početkom 19. veka.\nVazdušno-desantne snage Rusije, vojska Rusije, Andrej Serdjukov, Vladimir Šamanov


Izvor: Sportske.net, 28.Mar.2020, 12:45 (ažurirano 02.Apr.2020.)\nČudno zvuči, ali ovaj scenario je ipak moguć.\nKS Slovenije se rastao sa selektorom seniorske reprezentacije Radom Trifunovićem.\nTo je potvrdio i predsednik saveza Matej Erjavec, koji je istakao i da je njihova želja da na klupu aktuelnog prvaka Evrope sedne klupski prvak Evrope Dimitris Itudis.\nSlovenci su sa Igorom Kokoškovim, sada selektorom Srbije, osvojili 2017. godine Evropsko prvenstvo, srpski stručnjak je nakon osvojenog zlata napustio >> Pročitaj celu vest na sajtu Sportske.net << klupu njihovog nacionalnog tima.\nNjegov asistent Rado Trifunović ga je nasledio, ali nije imao uspeha, nije mu pošlo za rukom ni da odvede Sloveniju na Mundobasket.\nSada je ostao i bez posla, želja saveza je Itudis i navodno je ta opcija sasvim realna.\nErjavec je potvrdio da su dve strane u pregovorima i da je trofejni grčki stručnjak istakao da je počastvovan zbog interesovanja KS Slovenije za njegove usluge.\nItudis na korak do klupe Slovenije\nIzvor: MozzartSport.com, 28.Mar.2020\nAktuelni evropski prvaci u košarci, Slovenci žele da na selektorsko mesto dovedu jednog od najvećih stručnjaka u ovom sportu. U pitanju je Dimitris Itudis, šef stručnog štaba moskovskog CSKA. Grčki trener nikada nije radio kao selektor, a došao bi na mesto aktuelnog, Rada Trifunovića koji više...


NASA planira akciju spasavanja Mars Opportunity rovera | PC Press\nNASA planira akciju spasavanja Mars Opportunity rovera\n4. septembar 2018. Milan Živanović\nTako je Opportunity 17. februara ove godine na Crvenoj planeti proslavio još jednu važnu godišnjicu – 5.000 sola na Marsu, što je ogroman korak, budući da se na početku misije očekivalo da potraje daleko kraće. Opportunity nije potpuno sam, te je jedan od dva rovera koji operišu na ovoj planeti, budući da je pored njega tu i NASA-in Curiosity. Dan kada je Opportunity sleteo – 25. januar 2003. godine, računa se kao sol 1 – prvi dan na Marsu. Termin „sol“ se koristi kako bi se opisao jedan solarni dan na ovoj planeti, što je vreme koje joj je potrebno da se jednom okrene oko svoje ose. Sol traje 40 minuta više nego dan na Zemlji, a NASA je planirala da ovaj mali rover na Crvenoj planeti provede tek 90 sola, budući da su zime jake, pa stručnjaci nisu očekivali da točkovi na roveru prežive niske temperature, te sve prepreke na koje naiđu.\nNASA ni danas nije spremna da odustane od svog rovera, te je 30. avgusta najavila novi plan za spasavanje, budući da ovaj ne šalje signale od kada se našao u peščanoj oluji početkom leta. Neki eksperti ipak smatraju da će agencija odustati od te akcije, budući da bi spasavanje bilo previše skupo, te zahtevalo komplikovanu infrastrukturu.\nOpportunity je sa Zemljom poslednji put komunicirao 10. juna, a NASA je veći deo leta provela u iščekivanju da se oluja smiri, budući da se prenos signala kroz prašinu pokazao kao nemoguć. Tako se planira da se odmah po završetku oluje roveru šalju signali preko Deep Space mreže, a u periodu od 45 dana, tako da će se akcija spasavanja sastojati iz čekanja da se rover probudi, te osluškivanja marsovske oluje koja je možda zauvek uspavala rover koji je na Marsu potrajao mnogo više nego što se očekivalo.\nTagovi: curiosity, Deep Space Network, Mars, NASA, Opportunity rover, sol\n← Clico: Sigurna kompanija za sigurno poslovanje\nGoogle AI protiv zlostavljanja dece →


Zvezda preko Panatinaikosa do prve pobede u Top 16\nBeta 14. januara 2016. 22:25\nKošarkaši Crvene zvezde zabeležili su prvu pobedu u Top 16 fazi Evrolige, pošto su večeras u Atini pobedili Panatinaikos sa 74:63 (16:14, 22:20, 16:14, 20:15), u trećem kolu Grupe A.\nObe ekipe sada imaju učinak od jedne pobede i dva poraza.\nZvezdu su do pobede predvodili Vladimir Štimac sa 11 poena i šest skokova, Maik Cirbes sa 12 poena i četiri skoka, kao i Branko Lazić sa 11 poena i tri skoka. Istakao se i Stefan Jović sa devet poena, osam skokova i osam asistencija. Tarens Kinzi završio je meč sa devet poena, šest skokova i četiri asistencije.\nNajefikasniji u Panatinaikosu bio je Džejms Gist sa 15 poena dok su Miroslav Raduljica i Džejms Feldin postigli po 12 poena.\nZvezda je u drugoj četvrtini zaigrala snažnu odbranu i njome je kontrolisala meč do kraja. Panatinaikos je do kraja prvog poluvremena uspevao da izjednači u nekoliko navrata, ali to je kratko trajalo.\nCrveno-beli su u drugom poluvremenu došlo do dvocifrene prednosti, prvi put 44:34. Raduljica je u trećoj deonici poveo „zelene“, koji su u jednom trenutku uspeli da nadoknade veliku prednost i priđu na 48:52.\nZvezda je, međutim, sjajno počela četvrtu četvrtinu i za oko minut i po je ponovo došla do dvocifrene prednosti, 61:51 i uspeo je da sačuva pobedu do kraja.


Politika - datum: 2018-09-02 ČELNIK PRAVE CRNE GORE POZVAO SRBE U CRNOJ GORI I REGIONU DA BUDU JEDINSTVENI Milačić u posjeti Kosovu\nRukovodstvo Prave Crne Gore, na čelu sa predsjednikom Markom Milačićem, posjetiće Kosovo i Metohiju na poziv predstavnika Srpske liste Gorana Rakića, saopšteno je juče iz te crnogorske opozicione političke partije.\n– Posjeta će podrazumijevati susrete i razgovore sa Srbima u Orahovcu, Velikoj Hoči, kao i obilazak muzeja i manastira, te razgovor sa sveštenstvom. Predsjednik Prave Crne Gore Marko Milačić je, u odgovoru na poziv Srpske liste, istakao: „S velikim zadovoljstvom i ponosom prihvatamo vaš poziv da vas posjetimo. Imajući u vidu posebnu delikatnost trenutka u kom se nalazi srpski narod na Kosovu i Metohiji, smatram da je ova posjeta bila više nego svrsishodna” – piše u saopštenju.\nDodaje se da se Srbi u Crnoj Gori nalaze u decenijski teškom položaju, koji podrazumijeva širok dijapazon napada na sve ono što čini srpsko biće: jezik, Crkvu, kulturu, tradiciju, pa do onih, rekao bih, više opipljivih: ekonomskih napada koji se tiču nezaposlenosti, ali i raznih oblika diskriminacije.\n– Međutim, sve muke srpskog naroda u Crnoj Gori, nisu ni približne onim mukama s kojima se suočavaju Srbi na Kosovu i Metohiji. Ipak, hoću da znate, i siguran sam da ovo govorim u ime većinske Crne Gore: istorijske okolnosti su trenutno takve, kakve su. Ako znamo da su Jevreji dvije hiljade godina čekali na ostvarenje svog sna i povratak na njihovu zemlju, onda ne smijete biti obeshrabreni. Naprotiv, morate biti jaki, odlučni i mudri, upravo onakvi kakvi su bili naši preci – navodi se u saopštenju Milačića.\nIstiče da je prava i većinska Crna Gora uz Srbe na Kosovu.


Kućni ljubimci leče autizam\nNapredak kojim razni naučnici i lekari širom sveta pokušavaju da pomognu deci sa autizmom za svaku je pohvalu. Do danas su rađene razne studije o deci sa autizmom, ali bez obzira na to, i dalje se traži lakši i bezbolniji način za pomoć deci sa ovim poremećajem.\nJedna nova studija o autizmu sugeriše da životinje u blizini dece sa autizmom mogu pomoći u smanjenju socijalne aktivnosti dece. Nalazi studije mogu dovesti do novih pristupa lečenju koji bi koristili kućne ljubimce kao što su psi, mačke i zečevi za pomoć deci sa autizmom, Ljubimci bi pomagali deci da poboljšaju svoje socijalne veštine i interakciju sa drugim osobama.\nStudija je obuhvatila 38 dece sa autizmom i 76 dece bez poremećaja. Sva deca su prvo čitala knjigu u sebi, onda su čitala na glas, a zatim su imala 10 minuta grupne igre i na kraju 10 minuta igre sa malim kućnim zečevima. Istraživači su izabrali zečeve zbog male veličine i blagog karaktera. Sve vreme kod dece je praćen nivo anksioznosti i raspoloženja.\nU poređenju sa decom bez poremećaja, deca sa autizmom imala su viši nivo anksioznosti tokom čitanja i u toku grupne igre. Međutim, tokom 10 minuta igre sa zečevima, kod te dece zabeležen je značajan pad anksioznosti. Jedan od razloga mogao bi biti što kućni ljubimci ne razlikuju poremećaje, pa se prema deci ponašaju uvek isto, a deca sa autizmom nesvesno se osećaju sigurnije u njihovom prisustvu.\nDr Džejms Grifim iz Instituta za razvoj dece SAD u saopštenju kaže da ova studija pruža dokaze da blizina životinje psihološki olakšava stres kod dece sa autizmom i da se tako deca mogu bolje uklapati u društvene aktivnosti.\nTo, međutim, ne znači da bi roditelji deci sa autizmom obavezno trebalo da nabave kućnog ljubimca. Dalja istraživanja treba da pokažu kako i koliko kućne ljubimce treba koristiti u programu za pomoć deci sa autizmom da bi razvila svoje socijalne veštine.\nterapija za decu sa autizmom\nAntić o autizmu sina i Er Srbiji: Goniću ih do Strazbura i poslednjeg dinara koji imam!\nTuga! Kako je moguće: Dečak (4) dve nedelje grlio mrtvu majku i – umro od gladi


Beta 8. septembra 2020. 09:40\nSrbija i Kosovo su u Briselu, vrativši dijalog „kući“ sa „izleta“ u Vašington, potvrdili svoju posvećenost evrointegracijama i dijalogu pod okriljem Evropske unije (EU), piše danas Dojče vele (DW).\nTreća runda obnovljenog dijaloga Beograda i Prištine, održana juče u Briselu, bila je specifična zbog nekoliko stvari, ocenjuje DW.\nPrvo, trajala je kraće od uobičajenih maratonskih sastanaka, a druga specifičnost jeste da su zaključci sve tri strane, u odnosu na raniju kakofoniju, ovoga puta bili jednoglasni i pozitivni.\n„Naši pregovori kao i obično su intenzivni i nisu uvek laki, ali prevagnula je volja obeju strana da unaprede svoje rasprave, uprkos bolnim i složenim pitanjima o kojima se razgovara“, rekao je domaćin, specijalni predstavnik EU za dijalog Beograda i Prištine Miroslav Lajčak.\nPremijer Kosova Avdulah Hoti „sa zadovoljstvom potvrdjuje da je bilo napretka“, dok predsednik Srbije Aleksandar Vučić kaže da „nije nezadovoljan sastankom“ i u prvi plan ističe važnost rešavanja ekonomskih pitanja, ali i dogovor o usvajanju kosovskog zakona o povratku raseljenih.\nTakav duh jednoglasja, barem na rečima, sa malo konkretnih detalja o primeni dogovorenog, nadogradila je zajednička izjava Vučića i Hotija u kojoj obe strane naglašavaju „najviši prioritet EU-integracija“, navodi DW.\nSpecifičnost ove runde dijaloga Beograda i Prištine u Briselu ogleda se i u tome što se na sastanku, ali i na njegovim marginama, više pričalo o sporazumima iz Vašingtona, nego o onome što je konkretno na stolu u EU.\nOno što je ostalo isto i na ovoj rundi dijaloga Beogrda i Prištine jeste insistiranje kosovskih predstavnika na terminu „medjusobno priznanje“, što je, prema već vidjenom scenariju, izazvalo uzbunu predstavnika Beograda.\nMedjusobno priznanje, koliko god veliko i presudno zvučalo, našlo se prvi put tek usput pomenuto, a kasnije je i izbačeno, u nacrtu američkog dokumenta koji su usaglašavale tri strane u Vašingtonu.\nEvropljani, sa svoje strane, ni u jednom dokumentu ne pominju medjusobno priznanje.\nIzvesno je, dodaje DW, da za Prištinu nema normalizacije bez neke forme priznanja od strane Beograda, ali i da ta forma i njena cena moraju biti prihvatljive za srpsku stranu.\nParalelnim rešavanjem velikih i komplikovanih tema kao što su ekonomija, finansijska potraživanja, imovina i status nevećinskih zajednica, ulazi se u ključnu fazu koja bi mogla da bude „biti ili ne biti“ za konačan sporazum o normalizaciji odnosa dve strane.\n„U pitanju su vrlo osetljive i bitne teme za buduće odnose Srbije i Kosova i za svakodnevni život gradjana“, naglašava i šef diplomatije EU Žozep Borel.\nRazgovori upravo o tim temama nastavljaju se već sledeće nedelje u Briselu, gde će se, kako insistiraju u EU, Srbija i Kosovo sastajati sve dok se ne nadju obostrano prihvatljiva rešenja za sva otvorena pitanja – jednom i zauvek.


Centralna izborna komisija BiH utvrdila je da predloženi kandidat za predsedavajućeg Saveta ministara BiH Zoran Tegeltija ispunjava sve potrebne uslove za imenovanje propisane Izbornim zakonom BiH.\nKako je saopšteno iz CIK-a, ova tema je razmatrana po zahtevu Predsedništva BiH, kao organa nadležnog za imenovanje predsedavajućeg Saveta ministara BiH.\nProvera Tegeltije zatražena je i od SIPA i od OBA i to iz kabineta predsedavajućeg Predsedništva BiH Željka Komšića.\nIpak, neizvesno je kada i da li će se imenovanje zaista i dogoditi s obzirom na to da su članovi Predsedništva BiH Željko Komšić i Šefik Džaferović već više puta poručili da neće glasati za mandatara Saveta ministara ukoliko Milorad Dodik ne pristane na slanje Godišnjeg nacionalnog plana (ANP) u sedište NATO. Dodik je istakao da "srpska strana tokom njegovog mandata neće glasati za ANP".


Nacrt zakona o alternativnim investicionim fondovima otvara mogućnost za registrovanje VC fondova u Srbiji – Startit\nNacrt zakona o alternativnim investicionim fondovima otvara mogućnost za registrovanje VC fondova u Srbiji\nVC fondovima će prvi put biti omogućeno da se registruju kao takvi, a ne kao društva sa ograničenom odgovornošću što je bio slučaj do sada. S druge strane, ovo otvara pitanje potrebe kreiranja podsticajnog poreskog okruženja za VC fondove.\nU Srbiji trenutno ne postoji Zakon o alternativnim investicionim fondovima samo Zakon o investicionim fondovima. Najveća razlika između investicionih i alternativnih investicionih fondova je u tome što prvi imaju vrlo jasno definisano u šta mogu da ulažu — a to su mahom hartije od vrednosti, dok drugi imaju mnogo širi spektar ulaganja. Taj širi spektar obuhvata i venture capital fondove.\nMeđutim, novina je da je ovih dana Nacrt zakona o alternativnim investicionim fondovima stavljen na javnu raspravu.\nU zvaničnom obrazloženju za donošenje zakona stoji da je namera zakonodavca unapređenje i razvoj tržišta kapitala, kao i korak ka procesu pridruženja Srbije Evropskoj uniji. Tako će za alternativne fondove važiti regulativa koja postoji i u nekim drugim zemljama i biti usklađena sa AIFM direktivom (Alternative Investment Fund Managers Directive).\nIsti dokument navodi i da je potreba za Zakonom nastala zbog izazova s kojima se susreću mikro, mala i srednja preduzeća kao glavni akteri domaćeg tržišta. Ovi privredni subjekti retko ispunjavaju uslove za bankarske kredite, pa nedostatak finansijskih sredstava koči njihov dalji razvoj.\nJedan od efikasnih načina finansiranja mikro, malih i srednjih privrednih subjekata svakako jeste putem fondova preduzetničkog kapitala („venture capital funds“) i putem fondova privatnog kapitala („private equity funds“).\nPa, šta nam ovaj Zakon donosi?\nIzmeđu ostalog, u smislu alternativnih investicionih fondova jedan od najzanimljivijih primera koji se našao u Nacrtu zakona jesu venture capital fondovi.\nZa domaću IT scenu prepoznavanje VC fondova je važno zato što stvara infrastrukturni uslov za njihovo formiranje i olakšava pristup izvorima finansiranja. Naime, VC fondovima će prvi put biti omogućeno da se registruju kao takvi, a ne kao društva sa ograničenom odgovornošću (DOO) što je do sada bio slučaj. Odnosno, pošto smo do sada imali DOO-ve i fondove iz inostranstva, suština je da se ovim stvara mogućnost postojanja VC fondova u Srbiji.\nNajveći značaj ovog Nacrta svakako se ogleda u tome što će domaći kapital (korporativni, privatni kapital fizičkih lica i dr.) moći da se mobiliše u VC fondove, odnosno startape i inovacije.\nOsim ovoga, postojanje regulative moglo bi da ohrabri strane investicione fondove da u Srbiji otvore svoje ispostave za tržište Jugoistočne Evrope. U tom smislu nije teško zamisliti da menadžer fonda koji je stacioniran u Srbiji bude bolje upoznat sa lokalnim ekosistemom i više sredstava kanališe ka njemu. Ipak, da bi do tako nečega došlo potrebno je da se uz Zakon stvori i podsticajno poresko okruženje za VC fondove. Na tu temu iz Inicijative „Digitalna Srbija“ kažu:\nKada pričamo o segmentu Zakona koji se bavi VC fondovima, on je prilično ok. Međutim, da bi ispunio svoju punu ulogu, a to je da omogući i pospeši finansiranje ovakvog tipa, neophodno je da uz njega ide paket poreskih olakšica, koje bi podstakle investiranje i kreiranje ovih fondova. Ulaganje u startape je rizično samo po sebi i mnoge razvijene ekonomije, na čelu sa Velikom Britanijom, traže načine da smanje rizik ovih ulaganja za investitore. U ove olakšice spadaju poreski kredit koji se dobija kao procenat izvršene investicije, uvažavanje ostvarenog gubitka od investicije, izbegavanje duplog oporezivanja, itd.\nStoga, smatramo da bi pravi potez države bio da omogući poreske olakšice za ulaganje u ove fondove, kako od strane pravnih, tako i od strane fizičkih lica. Mislimo da je donošenje Zakona o alternativnim investicionim fondovima idealan trenutak da se kroz njega dobije potpuno rešenje za podsticaje za ulaganje u startape — bilo kroz fondove ili direktno u startape.\nKao dobru praksu iz Inicijative „Digitalna Srbija” predlažu da se Zakon i prateći podzakonski akti kojima se reguliše oblast poreskih olakšica za ulaganja u startape definišu na način koji domaćem ekosistemu omogućava da prestiže druge, a ne da samo „drži rastojanje”.\nKako kažu, konkretne poreske olakšice koje su se pokazale korisne u svetskoj praksi i koje bi mogle da budu primenjene na domaći ekosistem su „poreski kredit u visini od 30 do 50 odsto od ulaganja i za pravna i za fizička lica, oslobađanje u slučaju gubitka (ovo je dobro da postoji, ali se izuzetno retko aktivira, jer VC i drugi fondovi uglavnom posluju pozitivno) i oslobađanje od kapitalnih dobitaka u prvih tri do sedam godina”.\nDa li će poreski zakoni ispratiti potrebne promene i prepoznati oporezivanje alternativnih investicionih fondova, videćemo krajem godine kada na red dođe izmena ovih zakona.\nOdsustvo podsticaja za velike fondove\nPored potrebe za poreskim olakšicama, potencijalno je problematična i definicija velikih investicionih fondova. Od veličine fonda direktono zavisi količina administracije koja mu se nameće, a u domaćem Nacrtu su pragovi koji definišu veliki i mali fond daleko niži nego u EU.\nS tim u vezi u domaćem Nacrtu je definisano da kod velikih fondova ukupna imovina prelazi prag od 25 miliona evra ili 100 miliona evra u posebnim slučjevima.* S druge strane, u AIFM direktivi ovi limiti su 100 i 500 miliona evra, pa domaći pragovi neće kreirati podsticaj za osnivanje i dolazak velikih fondova u Srbiju pošto nameću dodatne administrativne obaveze.\nTakođe, iz Inicijative „Digitalna Srbija” su zaključili i da se Nacrtom otvara mogućnost za crowdinvesting (grupno finansiranje kroz koje veći broj investitora ulaže manje sume novca). Međutim, navode da se kočnice i dalje nalaze u Zakonu o privrednim društvima i Zakonu o deviznom poslovanju zbog nedostatka vlasničkih instrumenata za investitore i mehanizama koji omogućavaju startapima da prikupljaju sredstva od stranih investitora i uz pomoć stranih platformi.\n* Ukoliko AIF-ovi kojima fond upravlja ne koriste finansijski leveridž i u kojima investitori nemaju pravo na otkup udela pet godina od datuma početnog ulaganja u svaki AIF.\nBeograd, Čačak, Kragujevac, Niš


Nigerija bez Kupa afričkih nacija, policija odvajala igrače Obale Slonovače od navijača\nPosle utakmica poslednjeg kola kvalifikacija za afrički Kup nacija u fudbalu poznati su svi učesnici takmičenja koje je na programu početkom sledeće godine.\nTo su Alžir, Burkina Faso, Kamerun, Zelenortska Ostrva, Kongo, DR Kongo, Gabon, Gana, Gvineja, Obala Slonovače, Mali, Senegal, Južna Afrika, Tunis, Zambija i Ekvatorijalna Gvineja kao domaćin.\nBranilac titule Nigerija nije uspela da se plasira na kontinentalni šampionat pošto je remijem kod kuće protiv Južne Afrike (2:2) završila kao trećeplasirana u A grupi. Posebno je burno bilo u Abidžanu, gde su hiljade navijača uletele na teren kako bi proslavile plasman dalje. Sve se otelo kontroli, navijači su poskidali igrače, pa su pripadnici policije imali pune ruke posla.\nOrganizator Kupa nacija trebalo je da bude Maroko, ali je ta država zatražila odlaganje takmičenja zbog epidemije ebole, što je kontinentalna konfederacija odbila i oduzela joj domaćinstvo. Fudbalsko prvenstvo Afrike biće održano u Ekvatorijalnoj Gvineji od 17. januara do 8. februara 2015. godine.\nKAO I UVEK - U PITANJU JE NOVAC! Fudbaleri Kameruna ODBILI DA OTPUTUJU na Afrički kup nacija!\nMesi još jednom razočarao, Argentinci bez golova sa Kolumbijom\nArgentinci nisu uspeli da obraduju domaću publiku ni u drugom kolu grupe B Kopa Amerike, a čak bi morali da budu i srećni što su sa Kolumbijom u Santa Feu odigrali 0:0 i izvukli bod.\nRonaldo ipak bez rekorda: Mijatović i dalje najbolji strelac u baražima za Mundijal\nPortugalska zvezda Kristijano Ronaldo nije uspeo da obori rekord Predraga Mijatovića u postignutim golovima u baražu za Svetsko prvenstvo pošto je u dvomeču sa Švedskom četiri puta tresao mrežu, dok je bivši član selekcije Jugoslavije i dalje suvereni vladar sa sedam pogodaka u dva meča.


[Tour d’Europe] Poljska pristupanjem EU nije izgubila nacionalni identitet - European Western Balkans\nAutor EWB 09. 10. 2017. 22. 11. 2017.\nBEOGRAD – Pre nego što je pristupila Evropskoj uniji, Poljska se plašila da će izgubiti svoj nacionalni identitet, što se nije desilo, te taj strah sa kojima se suočava svaka država koja treba da pristupi Uniji, nije opravdan, rečeno je danas na drugoj u nizu diskusiji u okviru projekta Tour d’Europe, koji u saradnji sa Fondacijom Fridrih Ebert organizuju Centar savremene politike i European Western Balkans.\nDominika Gmerek, potpredsednica organizacije Global.Lab iz Poljske dala je uvid u proces evropskih integracija Poljske, ali i stanje u Poljskoj nakon parlamentarnih izbora 2015. godine.\n„Većina političkih partija koje su ušle u parlament su izuzetno oprezne što se tiče EU, u pogledu prava koja članice prenose na EU, stoga one ne podržavaju ideju sve bliže i tešnje povezane Unije“, objašnjava Gmerek i dodaje da Poljaci generalno nisu protiv Unije i da smatraju da im je ona neophodna.\nŠto se tiče migrantske krize, Poljska je često kritikovana od strane EU zbog toga što neće da učestvuje u kvotama za prihvat migranata koje su dogovorene u EU.\n„Pre izbora Poljska je odlučila da prihvati 6.000 migranata ali su ksenofobični komentari uoči izbora doprineli tome da iskoriste strah Poljaka i odluče da ne prihvate taj broj migranata“, kaže Gmerek.\nO odnosima sa Nemačkom, Gmerek kaže da su se u tamošnjim medijima pojavljivale vesti u kojima je Nemačka predstavljena kao država koja vodi EU i naređuje Poljskoj šta treba da radi, te ona smatra da iako je takav narativ prisutan, neće se ponoviti slučaj poput Bregzita.\n„Ne verujem da će Poljska istupiti iz EU, poput Velike Britanije, iako ne postoji volja za čvršćim povezivanjem unutar nje“, smatra Gmerek.\nNa pitanje kako region Zapadnog Balkana izgleda iz perspektive Poljske, Gmerek smatra da je region izuzetno bitan i da ima podršku Poljske u pogledu evropskih integracija.\n„U Poljskoj ne postoji dovoljno informacija o Zapadnom Balkanu, ali region u svakom slučaju ima podršku Poljske“, ističe ona i dodaje da nije pitanje da li će region postati deo Unije već da je pitanje kada će to postati.\nKomentarišući kako neke države daju više prioritet u procesu integracija pitanjima koja se tiču vladavine prava, ili usaglašavanja spoljne politike, Gmerek objašnjava da su ona izuzetno važna ali i da je Poljska skoncentrisana na bilateralne odnose između država koje su u procesu pregovora.\n„Teško je reći na koje se sve oblasti Poljska koncentriše ali su to definitivno vladavina prava i institucionalne reforme. Bitno je istaći da Poljska smatra da se bilateralni odnosi sa susedima moraju rešiti pre nego što država stupi u Uniju“ ističe Gremek.\nŠto se tiče Višegradske grupe koju čine Poljska, Češka, Slovačka i Mađarska, ona se često uzima kao primer dobre saradnje. Da je to stvarno primer dobre saradnje, potvrđuje i Gmerek, ali i dodaje da je ona bila važna ranijih godina.\n„Saradnja je bila od izuzetne važnosti tokom devedesetih godina, i pre pristupanja grupe EU, ona je omogućila veću vidljivost“, smatra ona.\nNa pitanje kolika je bila podrška pristupanju EU Gmerek objašnjava da je podrška bila izuzetno visoka.\n„Sve veće političke partije bile su proevropske i postojao je veliki optimizam što se tiče pristupanja“, kaže Gmerek i dodaje da je taj procenat kroz godine opao, što pravda nacionalnim ponosom.\nMeđutim, Poljaci su 2004. godine bili uplašeni da će izgubiti nacionalni identitet pristupanjem Uniji, što se naravno nije dogodilo, zaključuje ona.\nTour d’Europe predstavlja seriju interaktivnih diskusija sa eminentnim gostima iz zemalja članica EU, pre svega predstavnicima civilnog društva i novinarima, na kojima se sa studentima i mladim profesionalcima iz Srbije razgovara o pogledu iz ovih zemalja na Evropsku uniju, njeno proširenje i evropsku perspektivu Srbije. Diskusije će biti organizovane svakoga meseca do kraja godine, dok će govornici dolaziti iz raznih zemalja članica EU.\nDominika GmerekEvropska unijaFondacija Fridrih EbertPoljskaTour d'Europe\nIstraživanje Ministarstva za evropske integracije: Za članstvo u EU 55% građana


Putnica na aerodromu Nikola Tesla u Beogradu, mart, 2020.\nSuočene s hiljadama smrtnih slučajeva povezanih s pandemijom, vlade širom Evrope uvele su ili planiraju pokrenuti aplikacije za praćenje telefona kako bi pronašle ljude koji su došli u kontakt sa zaraženim ili kontrolisali one koji su u karanteni, što je izazvalo bojazan zbog mogućih zloupotreba privatnih podataka za vrijeme ali i nakon pandemije, pišu svjetski mediji, ukazujući na mnogobrojne aplikacije koje su se pojavile u Evropi.\nSupervizor ističe da bi pojedinačna mobilna aplikacija Covid-19 trebala biti koordinisana na evropskoj razini, te da bi idealno bilo uključiti i Svjetsku zdravstvenu organizaciju (SZO), "kako bi se dizajnom osigurala zaštita podataka na globalnoj razini od samog početka". On je naveo da sve mjere koje bi mogle narušiti privatnost moraju biti privremene, moraju imati ograničenu svrhu korištenja, ograničen pristup podacima i da se zna ko ima pravo pristupa, ističe BBC.\n"Najgore bi bilo kad bismo imali... kolekciju različitih aplikacija za praćenje u Evropi", rekao je Stefen Sajbert (Steffen Seibert), glasnogovornik kancelarke Angele Merkel, na konferenciji za novinare u Berlinu.\nAustrijski Crveni krst već je pokrenuo aplikaciju ‘Stop Korona’ koja koristi Blutut veze između pametnih telefona i preuzele su je stotine hiljada ljudi. Također, dodaje Rojters, Irska i Poljska najavile su slične inicijative naglasivši pak nedostatak koordinacije na nivou Evropske unije.\nS obzirom na to da ograničenja na slobodno kretanje i društvene kontate pokazuju prve uspjehe u "poravnavanju krivulje" pandemije korona virusa, neke vlade se nadaju da će im napredna tehnologija pomoći da ubrzaju zadatak traženja ljudi koji su u riziku - do sada se to uglavnom obavljalo olovkom, papirom i telefonom, napominje Rojters.


Izaberi svoju avanturu #VIDISRBIJU – Banja Vrujci-Divčibare - News - Turistički svet\nRodna kuća Živojina Mišića, Foto: TOS\nObišli su radove na izgradnji novog hotela koji će imati 22 apartmana i nalazi se u okviru kompleksa "Nova Banja Vrujci" koji raspolaže sa 7 bazena sa termomineralnom, lekovitom vodom, aqua parkom i drugim sadržajima.\nNedaleko od banje Vrujci, u mioničkom selu Struganik nalazi se rodna kuća vojvode Živojina Mišića, jednog od najznačajnijih vojnih zapovednika Srpske vojske u Prvom svetskom ratu. Nedaleko odatle je još jedno interesantno mesto - Tkački dvor – kuća naše poznate akademske umetnice Zagorke Stojanović koja se bavi ilustracijom, modnim kostimom, scenografijom, kostimografijom i tapiserijom. Njeno novo umetničko delo su šik šajkače koje i žene mogu da nose.\nPutovanje po Srbiji nastavili su na poznatom planinskon turističkom mestu – Divčibare, koja se nalazi u centralnom delu planine Maljen.


Zelenović optužio policiju da je uvela huligane na meč, MUP odbacuje tvrdnje (VIDEO) - Infobrif\nZelenović optužio policiju da je uvela huligane na meč, MUP odbacuje tvrdnje (VIDEO)\nObjavljeno 6.06.2019. u 21:07 poslednja izmena 6.06.2019. u 21:19\nGradonačelnik Šapca Nebojša Zelenović izjavio je danas da je „policija uvela huligane Crvene zvezde koji su sinoć napali navijače vaterpolista iz Šapca“ tokom utakmice između VK Šabac i VK Crvena zvezda.\n„Obezbeđenje šabačkog bazena i organizatori utakmice su se protivili tome da bilo ko ko nema ulaznicu može da uđe, ali policija je na bočni ulaz uvela nasilnike koji su kasnije proizveli ono zbog čega se danas svi u Šapcu osećamo loše iako bi trebalo da se ponosimo pobedom naših vaterpolista“, kazao je Zelenović, navodi se u saopštenju njegovog kabineta.\nPolicija je, bez plaćene karte, protiv volje službenog obezbeđenje, uvela na utakmicu huligansku grupu, koja je prebila Dejana i Obrada i ugrozila ostale gledaoce.\nKada se sa jakom voljom borite za dobre stvari – pobedićete. To mi u Šapcu dokazujemo svaki dan! pic.twitter.com/sgRbaQvuRx\n— Nebojša Zelenović (@gradonacelnikSa) June 6, 2019\nOn je rekao da je najvažnija stvar, zbog koje je pripremio i pisma za ministra policije Nebojšu Stefanovića i načelnika Policijske uprave u Šapcu, jeste da se „utvrdi odgovornost za sve one koji su sinoć proizveli nasilje, ali i sve one koji su dozvolili da se to nasilje desi“.\n„Sveopšte nasilje koje se dešava u društvu i koje je potvrđeno sinoć na utakmici u Šapcu je nešto o čemu mora da se govori. Na to ne može da se žmuri i ćuti, ti izlivi besa nasilnika je nešto što je upropastilo sinoćnu utakmicu i negde stavilo sve nas pred odluku da li mi hoćemo da govorimo o ovome, da li želimo da ovu temu rasvetlimo i da kažemo šta se zaista desilo“, dodao je.\nU saopštenju se dodaje da je povređenim navijačima Šapca policija rekla „da neće ići u policijsku stanicu da daju izjave, već da će to moći da urade tek u subotu u 11 časova“.\nŠabačka policija negira tvrdnje Zelenovića da je uvela huligane na vaterpolo meč\nPolicijska uprava (PU) u Šapcu saopštila je danas da je netačna tvrdnja gradonačelnika tog grada Nebojše Zelenovića da je „policija na bočni ulaz uvela huligane koji su sinoć napali navijače vaterpolista Šapca“.\nŠabačka policija je navela da kontrolu ulaska navijača u halu u Šapcu, kao i na svim drugim utakmicama u Srbiji, vrše isključivo redari koji su angažovani od strane organizatora meča i dodala da je u skladu sa svojim nadležnostima policija jedino izvan hale preduzimala mere razdvajanja i usmeravanja domaćih i gostujućih navijača.\n„Takođe, ističemo da niko od pripadnika redarske službe, koji su kontrolisali ulazak navijača u halu, nije prijavio policiji da je neko pokušao da uđe bez ulaznice. Napominjemo i da organizator utakmice između vaterpolista Šapca i Crvene zvezde nije prodavao karte za navedeni meč, već su one deljene navijačima, a 50 ulaznica su ustupili i gostujućem timu“, navodi se u saopštenju.\nDodaje se da je organizator utakmice u poslednjem trenutku promenio odluku na kom delu tribine će biti smešteni navijači Crvene zvezde, tačnije na prostoru koji nije prvobitno prijavljen PU Šabac, a u skladu sa kojim su i planirane mere obezbeđenja te utakmice.\n„Policija je u halu ušla tek na poziv delegata kada je došlo do narušavanja javnog reda i mira, nakon čega je on ubrzo uspostavljen, a utakmica nastavljena. Navijač koji je povređen tom prilikom nije zatečen na bazenu, a policija je odmah po saznanju da se lice sa povredama javilo u šabačku bolnicu otišla tamo i sa njim obavila razgovor u vezi sa okolnostima ovog događaja“, navela je šabačka policija.\nŠabačka policija je kazala da je identifikovana jedna osoba za koju se sumnja da je učestvovala u povređivanju tog navijača i da se za njim intenzivno traga i dodala da je o svemu obavešteno i nadležno tužilaštvo.\nVaterpolisti Šapca, inače, sinoć su prvi put postali šampioni Srbije, pošto su u majstorici finalne serije savladali Crvenu zvezdu 10:9 (1:1, 4:3, 4:2, 1:3).\nPrava drama viđena je u Šapcu, domaćin je imao četiri gola prednosti u trećoj četvrtini, u poslednjoj Zvezda se vratila, izjednačila minut pre kraja preko Dušana Vasića, ali je Rogač pogodio za „duplu krunu“ nakon osvajanja i Kupa Srbije.\nNovi detalji svirepog ubistva: Avganistanac negirao zločin\nPrelomio, napušta Barsu, ko ima da plati 90 miliona?


"Vrednost ljudskog života je nikakva, sve se svodi na dobar kadar, čistu pohlepu": Megan Foks o moralu u Holivudu - Nedeljnik\n"Vrednost ljudskog života je nikakva, sve se svodi na dobar kadar, čistu pohlepu": Megan Foks o moralu u Holivudu\n"U toliko patrijarhalnoj i mizogenoj sredini, koju vode muškarci, konačno počinjemo da gledamo sve više interesantnijih filmova - a to je zbog toga što žene u sve većem broju staju iza kamere, pišu za film i produciraju"\nGlumica Megan Foks koja u 32. godini iza sebe ima punih 17 godina karijere, rekla je u intervjuu za magazin "Prestige" da su žene u filmskoj industriji prilično potcenjene. Zbog toga, ona je imala prilike da, pored glamura, upozna i onu drugu stranu Holivuda.\n"Jednaki novac, za jednaki rad. Kada radite na velikim filmovima, za koje neki studio izvoji 100 ili više miliona dolara budžeta, vrednost ljudskog života je nikakva. Sve se svodi na to da se snimi dobar kadar na vreme i da se povrati uloženi novac. A ljudi se povreduju u tom procesu", rekla je glumica.\n"Postoji mnogo mračnih i negativnih stvari koje se dešavaju na snimanju. One se tiču odnosa između reditelja i glumaca, a pogotovo između glumica. Nema morala niti integriteta u sistemu holivudskih studija. Sve se svodi na čistu pohlepu. Kada bi postojao način da se to promeni, odmah bih to uradila", rekla je glumica.\nOna tvrdi da se "na snimanjima povređivala milion puta", ali da nikome nikada nije palo na pamet da prekine snimanje zbog toga, prenosi B92.\n"Obično moramo sami da se izborimo sa povredama. Sve dok vam lice ne krvari, njih je baš briga i nastavljaju snimanje. Vi ste nešto što studio poseduje tokom snimanja i dokle god od vas dobijaju ono što žele njih neće biti briga. Posle toga, možete i da umrete", istakla je glumica.


Pitanje je vremena kada će se sporazum o slobodi kretanja sprovesti i na severu, kažu u Prištini.\nZvaničnici ističu da su se i Beograd i Priština tokom dijaloga u Briselu složili da će svi vlasnici automobila sa prebivalištem na Kosovu koristiti registarske KS ili RKS tablice. Iz kosovskog Ministarstva unustrašnjih poslova navode da je implementacija ovog sporazuma u toku, sem na severu gde još uvek ima poteškoća. U toku je informisanje građana na prelazima Jarinje i Brnjak, ali, iz policije navode, da je pitanje vremena kada će se sporazum sprovesti i na ova dva prelaza. Misija EULEX pomaže u implementaciju ovog dogovora.\nPolicija Kosova je do sada u više navrata konfiskovala ilegalne tablice sa inicijalima kosovskih gradova koje izdaje Srbija. Do toga, međutim, još uvek nije došlo na severu, ali, Besim Hoti, portparol policije u Mitrovici, u izjavi za RSE kaže da je pitanje vremena kada će se ovaj sporazum u potpunosti sprovesti i u tom delu Kosova. On dodaje da trenutno u toku faza informisanja građana o ovoj proceduri na prelazima Jarinje i Brnjak.\n„Na severu Kosova još nema konfiskacije tablica, ali sva vozila koja se kreću sa severa ka jugu, biće konfiskovana, kao što je to bilo u Bošnjačkoj mahali ili slično. U opštinama na severu, Leposavić i Zvečan do toga još uvek nije došlo, ali biće. Pitanje je vremena kad će to da se sprovede. Bitno je da građani dobiju upozorenje i da znaju da je to protivzakonito“, kazao je on.\nPredstavnici Srba su prethodno izjavili da je sprovođenje Uredbe Vlade Kosova da svi građani zemlje moraju imati tablice koje izdaje MUP Kosova „represija nad kosovskim Srbima.“


RTCG - Radio Televizija Crne Gore - Nacionalni javni servis :: Ekonomija :: Izvanredni rezultati programa Evropa sad\n08. 04. 2022. 16:06 >> 16:07 4\nPodaci Monstata i Uprave prihoda i carina (UPC) pokazuju da je program Evropa sad zabilježio izvanredne rezultate, saopštio je ministar ekonomskog razvoja, Jakov Milatović.\n„Na okruglom stolu, koji je organizovala Unija slobodnih sindikata (USSCG), prezentovao sam podatke Monstata i UPC, koji govore o izvanrednim rezultatima programa Evrope sad“, naveo je Milatović na svom Twitter nalogu.\nOn je kazao da je broj zaposlenih porastao više od 1,5 hiljada, sa 211,3 hiljade u decembru na 212,96 hiljada u februaru.\n„Prosječna neto zarada porasla je 170 eura sa 537 eura u decembru na 706 eura u febeuaru. Godišnji rast cijena u periodu januar-februar iznosio je 6,2 odsto, pa proizilazi da su realne zarade porasle oko 20 do 25 odsto“, napisao je Milatović.\nOn je dodao i da je naplata prihoda u periodu januar-februar bila sedam odsto veća od plana.\nUSSCG je danas, u saradnji sa Ministarstvom, organizovala okrugli sto o primjeni programa Evropa sad.\nMonstat Jakov Milatović Uprava prihoda i carina Evropa sad


Propalo mirenje štrajkača i Fijata uz posredovanje državnog miritelja\nBeta 30. septembra 2021. 18:20\nPregovori štrajkača Fijat plastika i poslodavca, uz posredovanje državnog miritelja, definitivno su propali i više neće biti novih sastanaka, a štrajk se nastavlja, rečeno je agenciji Beta u Štrajkačkom odboru.\nPredsednik Štrajkačkog odbora Zoran Miljković je rekao da ih je danas o tome obavestila državna miriteljka da je održala sastanak sa predstavnicima Fijata.\nTo je bila treća runda pregovora koja je održana odvojeno, ranije sa štrajkačima, a danas sa poslodavcem.\n„Fijat nije spreman na ustupke već je ponovio svoju ponudu, koju smo već ranije ocenili kao bahatu i bezobraznu“, rekao je Miljković.\nObjasnio je da je Fijat ponovo ponudio potpisivanje Kolektivnog ugovora u kome se ukida pravo na štrajk i umanjuje regres, zbog čega su radnici i stupili u generalni štrajk krajem februara.\n„Kako smo obavešteni, rekli su da će tek kada to prihvatimo da razmisle o eventualnom povratku mašina koje su tokom štrajka protivpravno izmestili iz naše fabrike u drugu kompaniju. Za nas je inače vraćanje mašina bio ‘uslov svih uslova’ i tema o kojoj nismo hteli da pregovaramo, već smo to zahtevali od poslodavca“, rekao je Miljković.\nOn je ocenio da Fijat nije pokazao volju da učini ustupke štrajkačima u cilju postizanja dogovora iako je, kako navodi, Štrajkački odbor tokom postupka mirenja već „popustio“.\n„Mi smo im ranije predstavili naša rešenja oko načina isplate regresa kao i u vezi sa Kolektivnim ugovorom, ali sada je jasno da Fijat nije bio spreman na ustupke“, rekao je Miljković.\nDodao je da mu nije jasno zbog čega je Fijat i prihvatio mirenje uz posredovanje državne Agencije za mirno rešavanje radnih sporova, budući da je ostao pri svim svojim ranijim stavovima.\n„Još jednom pozivamo ministarku rada Dariju Kisić Tepavčević da pošalje inspekciju u fabriku Fijat plastik i naloži poslodavcu da mašine vrati u našu fabriku, kao i da grupu radnika, koja je kao veštački tehnološki višak poslata na prinudni odmor, vrati na posao“, rekao je Miljković.\nPoručio je da će, ukoliko ministarka to ne učini, štrajkači krenuti u „kampanju protiv državnih organa, jer gaze prava radnika“.\nMiljković je rekao da se štrajk u Fijat plastiku nastavlja kada se radnici vrate na posao posle plaćenog odsustva, na kome se, do 4.oktobra, nalaze i zaposleni u sestrinskoj kompaniji Fijat Krajsler automobili Srbija.


Niška televizija » Prvi klaster energetske efikasnosti južne Srbije (VIDEO)\nPrvi klaster energetske efikasnosti južne Srbije (VIDEO)\nObjavljeno 16.03.2014. 09:18\nU Nišu je formiran prvi klaster energetske efikasnosti južne Srbije. Podržalo ga je više od 20 stručnjaka iz poslovne zajdenice, obrazovnih institucija i javnog sektora grada Niša.\nPredsednik Saveta za klastere, Danka Milojković, za NTV kaže da je ovaj način udruživanja nastao kao odgovor na potrebe tržišta koje zahteva sve veće korišćenje obnovljivih izvora energije, ali i države koja bi do 2020 godine u finalnoj potrošnji energije trebalo da poveća udeo vetra, sunca i biomase.\nPrema Nacrtu strategije razvoja energetike Srbija bi u naredne dve decenije trebalo da izgradi kapacitete za proizvodnju struje iz obnovljivih izvora energije od 1800 megavata, uz korišćenje energije vetra, sunca u biomase. Ako se u obzir uzme da su potencijali obnovljivih izvora energije u našoj zemlji veliki, osnivanje klastera energetske efikanosti južno od Beograda je razumljiva.\nInicijativa za formiranje Klastera energetske efikanosti južne Srbije usledila je kao potreba povezivanja poslovne zajednice, javnog sektora i obrazovnih institucija na području Niša, dodaju u niškoj kući klastera.\nSvi koji proizvode, troše i transportuju energiju ili njome upravljaju mogu da budu članovi niškog klastera energetske efikasnosti. Broj članova nije ograničen, a drugi sastanak ovog klastera južne Srbije je za mesec dana.\nApelacioni sud u Nišu jedan od najažurnijih (VIDEO)\nNa ovim izborima pravo glasa ima 238.738 Nišlija


Dodik: Nema skrivenog ruskog utjecaja – Dnevni list\nPredsjednik Republike Srpske Milorad Dodik rekao je danas da nema skrivenog ruskog uticaja u suradnji tog bh. entiteta i Ruske Federacije.\nRS je, kaže, spremna za saradnju i sa svim drugim državama u regionu i šire koje to žele, ali ne želi da se odvoji od “prijatelja“ Rusije i ponosi se tom suradnjom.\nKaže da nije dobro da se svaki vid suradnje RS i Rusije prikazuje “na maligni način s ciljem sprečavanja ruskog uticaja na ovom prostoru”.\n-To su gluposti koje trebamo odbaciti, jer ne smijemo biti zamorče jednog političkog pristupa, koji govori da saradnja u oblasti zdravstva, kulture i privrede može da bude nešto drugo, osim na dobrobit onih koji u tome učestvuju – rekao je Dodik ističući da je Rusija “nesumljivi prijatelj RS”.\nTokom obraćanja na forumu o strateškom dijalogu o saradnji Sankt Peterburga i RS-a, kojem prisustvuje i gubernator tog grada Georgij Poltavčenko, Dodik je rekao da ruski stav prema BiH nije navijački za jednu stranu, već principijelan u podršci Dejtonskom sporazumu.\nPoltavčenko je govorio o dašadašnjoj i mogućnostima buduće privredne suradnje s RS-om.\n← Pijan sletio s ceste\nRambo Amadeus: Nova ideologija je ekologija →